open-index/open-wikipedia-markdown huggingface dataset:
അനു ഇമ്മാനുവേൽ

ഒരു ഇന്ത്യൻ ചലച്ചിത്രനടിയാണ് **അനു ഇമ്മാനുവേൽ**. സ്വപ്ന സഞ്ചാരി എന്ന മലയാളം സിനിമയിലൂടെ ബാലതാരമായി അരങ്ങേറ്റം കുറിച്ചു. നിവിൻ പോളി ചിത്രമായ ആക്ഷൻ ഹീറൊ ബിജുവിലൂടെയാണ് അനു ഇമ്മാനുവേൽ നായികയായി അരങ്ങേറ്റം കുറിച്ചത്. 

## സിനിമയിലേക്ക്

അനുവിന്റെ അച്ഛൻ തങ്കച്ചൻ ഇമ്മാനുവേൽ നിർമ്മിച്ച കമലിന്റെ സ്വപ്ന സഞ്ചാരി എന്ന ചിത്രത്തിലൂടെ ജയറാമിന്റേയും സംവൃതയുടേയും മകളായി ചലചിത്രത്തിൽ അരങ്ങേറ്റം കുറിച്ച അനു അതിൽ അഭിനയിക്കുമ്പോൾ ഒൻപതാം തരം വിദ്യാർഥിനി ആയിരുന്നു. സ്കൂൾ വിദ്യാഭ്യാസത്തിനു ശേഷം അനു ഉന്നത വിദ്യാഭ്യാസത്തിനായി അമേരിക്കയിൽ പോയി. അമേരിക്കയിൽ നിന്നും തിരിച്ചു വന്ന ശേഷം 2016 ഇൽ റിലീസായ ആക്ഷൻ ഹീറോ ബിജുവിൽ നായികയായി അനു തിരിച്ചു വന്നു.

## അഭിനയിച്ച സിനിമകൾ

## References

വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
പ്രോട്ടിയോമിക്സ്

പ്രോട്ടീനുകളെ(മാംസ്യം) പറ്റി മൊത്തത്തിലുള്ള പഠനത്തിനെയാണ് **പ്രോട്ടിയോമിക്സ്** എന്നു പറയുന്നത് . ജീവികളുടെ ശരീര നിർമിതിയിൽ വളരെ പ്രധാനപ്പെട്ട പങ്കു വഹിക്കുന്നവയാണ് മാംസ്യ തന്മാത്രകൾ. ഉപാപചയ പ്രക്രിയയിലെ ഒരു സoപ്രധാന ഘടകമാണ് ഇത്. ജീനോമിക്സ് എന്ന പദത്തിന് ജീനുകളുമായുള്ള ബന്ധത്തോട് സാധർമ്യം ഉള്ളതാണ് പ്രോട്ടിയോമിക്സ് എന്ന പദത്തിന് പ്രോട്ടീനുകളുമായുള്ള ബന്ധം. 

മാംസ്യങ്ങളുടെ മൊത്തത്തിലുള്ള ഗണത്തെയാണ് പ്രോട്ടിയോം എന്നു വിളിക്കുന്നത് കോശത്തിനോ ജീവിക്കുതന്നെയോ ഉണ്ടാകുന്ന മാറ്റങ്ങൾക്കനുസരിച്ച് ഇത് വ്യത്യാസപ്പെടുന്നു മാംസ്യത്തിന്റെ ഘടന, തമ്മിലുള്ള പ്രതിപ്രവർത്തനങ്ങൾ എന്നിവയിലേക്കുള്ള ഗവേഷണ-പര്യവേഷണ സാധ്യതകളാണ് പ്രോട്ടിയോമിക്സിൽ ഉയർന്നുവരുന്നത്. ജീനോമിക്സ് പഠനങ്ങളിൽ വളരെയധികം പ്രാധാന്യം ഉള്ള ഇത് ഒരു അന്തർവൈജ്ഞാനിക മേഖല കൂടിയാണ്.

## സങ്കീർണത
ജീനോമിക്സും ട്രാൻസ്ക്രിപ്ടോമിക്സും കഴിഞ്ഞാൽ ജൈവ വ്യവസ്ഥകളുടെ പഠനത്തിന്റെ അടുത്ത ഘട്ടം എന്നത് പ്രോട്ടിയോമിക്സ് ആണ്. ഇത് ജീനോമിക്സിനെക്കാൾ സങ്കീർണമായിരിക്കുന്നതിന് കാരണം ഒരു ജീവിയുടെ ജീനോം എല്ലാ കോശങ്ങളിലും ഏതാണ്ട് സമാനമാണ്. എന്നാൽ പ്രോട്ടിയോം കോശങ്ങളിൽ വ്യത്യാസപ്പെട്ടിരിക്കുന്നു. സമയത്തിനനുസരിച്ച് വ്യത്യാസപ്പെടുന്നു. വ്യത്യസ്ത കോശങ്ങളിൽ ജീൻ പ്രകടമാകുന്നത് വ്യത്യസ്ത രീതിയിലാണ്. അതിനാൽ, ഓരോ കോശങ്ങളിലും ഉൽപ്പാദിപ്പിക്കപ്പെടുന്ന അടിസ്ഥാന മാംസ്യങ്ങളുടെ പോലും ഘടനയും പ്രവർത്തനവും വ്യത്യാസപ്പെട്ടിരിക്കുന്നു.

## റഫറൻസുകൾ

വർഗ്ഗം:ബയോ-ഇൻഫർമാറ്റിക്സ്‌
വർഗ്ഗം:മാംസ്യങ്ങൾ
സമി ഡേവിസ്, ജൂനിയർ

ഒരു അമേരിക്കൻ കലാകാരനാണ് **സമി ഡേവിസ്, ജൂനിയർ** (December 8, 1925&nbsp;– May 16, 1990) .  പ്രധാനമായും നർത്തകൻ ഗായകൻ എന്ന നിലയിൽ ശ്രദ്ധ പതിപ്പിച്ചിരുന്ന ഇദ്ദേഹം ഒരു അഭിനേതാവ്, ഹാസ്യതാരം സംഗീതജ്ഞൻ എന്നീ നിലയിലും തന്റെ കഴിവ് തെളിയിച്ചിട്ടുണ്ട്. പ്രമുഖരായ ആളുകളെ അനുകരിക്കാനുള്ള ഇദ്ദേഹത്തിന്റെ കഴിവും വളരെ ശ്രദ്ധിക്കപ്പെട്ടിരുന്നു. തന്റെ മൂന്നാം വയസ്സു മുതൽ കലാരംഗത്തുള്ള സമി യുടെ ഇടത് കണ്ണ് 1954 ലെ ഒരു കാർ അപകത്തിൽ നഷ്ടപെട്ടിരുന്നു.

ആഫ്രിക്കൻ-അമേരിക്കൻ ആയിരുന്നതിനാൽ&nbsp; സിവിൽ റൈറ്റ്സ് കാലഘട്ടത്തിനു മുമ്പുള്ള കാലഘട്ടത്തിൽ വളരെയധികം വർണ്ണവിവേചനത്തിന് ഇരയായിരുന്ന&nbsp; സമി. സിവിൽ റൈറ്റ്സ് പ്രസ്ഥാനത്തിനു&nbsp; വലിയ തോതിൽ സാമ്പത്തിക സഹായം ചെയ്തിട്ടുണ്ട്.മരണാനന്തരം ഗ്രാമി യുടെ ലൈഫ് ടൈം അച്ചീവ്മെന്റ പുരസ്കാരം ലഭിച്ചിട്ടുണ്ട്.

## അവലംബം

വർഗ്ഗം:1925-ൽ ജനിച്ചവർ
വർഗ്ഗം:1990-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടന്മാർ
ബുല്ലേ ഷാ

പ്രമുഖ സൂഫിവര്യനും കവിയും തത്ത്വചിന്തകനുമായിരുന്നുമായിരുന്നു പഞ്ചാബിൽ ജനിച്ച **ബുല്ലേ ഷാ**. ഇനായത് ഷാ ക്വദിരിയായിരുന്നു അദ്ദേഹത്തിന്റെ ആത്മീയഗുരു.

## ജീവിതരേഖ
പഷ്തോ സൂഫി കവിയായിരുന്ന റഹ്മാൻ ബാബയുടെ (1653–1711) കാല ശേഷമാണ് ബുല്ലേഷാ ജീവിച്ചിരുന്നത്. സിന്ധി സൂഫി കവി ഷാ അബ്ദുൽ ലത്തീഫ് ബിത്തായിയുടെ (1689–1752) സമകാലീനനായിരുന്നു ഇദ്ദേഹം. പഞ്ചാബി കവി വാരിസ് ഷാ, സചൽ സർമാസ്ത് എന്നറിയപ്പെട്ടിരുന്ന സിന്ധി സൂഫി കവി അബ്ദുൽ വഹാബ് (1739–1829) എന്നിവരുടെ കാലത്ത് അദ്ദേഹം ജീവിച്ചിരുന്നതായി കരുതപ്പെടുന്നു. ആഗ്രയിലെ ഉറുദു കവി മിർ താകി മിറിന്റെ (1723–1810) വാസസ്ഥാനത്തു നിന്നും നാന്നൂറോളം മൈൽ അകലെയായിരുന്നു അദ്ദേഹത്തിന്റെ വാസം.

ഷാ ഹുസൈൻ(1538–1599), സുൽത്താൻ ബാഹു (1629–1691), ഷാ ഷറഫ് (1640–1724) എന്നീ പഞ്ചാബി കവികളുടെ സൂഫി പാതയാണ് ബുല്ലേഷാ തെരഞ്ഞെടുത്തത്. പഞ്ചാബി, സിന്ധി കവിതകളിലെ കാഫി രീതിയിലായിരുന്നു ബുല്ലേഷായുടെ കാവ്യ രചന. 

മനുഷ്യാകുലതകളെക്കുറിച്ചുള്ള നിരന്തര അന്വേഷണവും മാതൃഭൂമിയായ പഞ്ചാബിന്റെ കലഹോൽസുകതയും ദൈവത്തിനായുള്ള തിരച്ചിലുമാണ് ബുല്ലേഷാ കവിതകളുടെ സത്ത. ഇവയുടെ ലളിതമായ ആവിഷ്കാരമായിരുന്നു ബുല്ലേഷാ കവിതകളുടെ മുഖമുദ്ര. 

തെരുവു ഗായകർ മുതൽ വിഖ്യാ സൂഫി ഗായകരായ നുസ്രത്ത് ഫത്തേ അലി ഖാൻ, ആബിദ പർവീൺ, വഡാലി സഹോദരങ്ങൾ, സെയിൻ സരൂർ തുടങ്ങിയവർ വരെ അദ്ദേഹത്തിന്റെ കാഫികൾക്ക്  സംഗീതം നൽകിയിട്ടുണ്ട്.

## പുതിയ  ആലാപനങ്ങൾ
1990 ൽ ജൂനൂൺ എന്ന പാകിസ്താനി റോക്ക് ബാൻഡ് ബുല്ലേഷാ കവിതകൾ അവതരിപ്പിച്ചിരുന്നു. 2004ൽ റബ്ബി ഷെർഗിൽ ബുല്ലാ കീ ജാനാ എന്ന ഗാനം റോക്ക് /ഫ്യൂഷൻ ശൈലിയിൽ പുറത്തിറക്കിയത് വളരെ പ്രചാരം നേടി.  പഞ്ചാബി സൂഫി ഗായകരായ വദാലി സഹോദരങ്ങളും നൂർജഹാൻ, നസ്രത്ത് ഫത്തേ അലി ഖാൻ, രേഷ്മൻ, റുണാ ലൈല എന്നിവരും നിരവധി ബുല്ല ഗാനങ്ങൾ ആലപിച്ചിട്ടുണ്ട്. ബുല്ലയുടെ തേരെ ഇഷ്ക് ന ഛയ്യ തുടങ്ങിയ കവിതകൾ ദിൽ സേ ഉൾപ്പെടെ ബോളിവുഡ് സിനിമകളിലും ഉപയോഗിക്കപ്പെട്ടിട്ടുണ്ട്.

## അവലംബം

## അധിക വായനയ്ക്ക്
* List of Punjabi language poets
* Sufism
* ''Bulleh Shah: The Love-Intoxicated Iconoclast'', by J. R. Puri, Tilaka Raj Shangri. Radha Soami Satsang Beas, 1986, ISBN 9788182560031.
* *Great Sufi Poets of the Punjab*, by R. M. Chopra, Iran Society, Kolkata, 1999.

## പുറം കണ്ണികൾ
* Short biography of Bulleh Shah 
* Biography of Bulleh Shah
* Littérateurs of the Punjabi language 
* Complete poetry of Bulleh Shah in Shahmukhi
* Punjabi Poetry of Bulleh Shah 

വർഗ്ഗം:കവികൾ
വർഗ്ഗം:സൂഫികൾ
വർഗ്ഗം:സൂഫി കവികൾ
ഏക്കോൺ

ഒരു അമേരിക്കൻ ഗായകനും, റാപ്പറും,ഗാനസംവിധായകനും ബിസിനസ് കാരനുമാണ് **ഏക്കോൺ** (born April 16, 1973),.2004 ലെ തന്റെ അരങ്ങേറ്റ ആൽബമായ &apos; &apos;ട്രബിൾ&apos;&apos; -ലെ &quot;ലോക്ക്ഡ് അപ്പ്&quot; എന്ന ഗാനത്തിന്റെ വിജയത്തോടെയാണ് ഏക്കോൺ പ്രശസ്തനാകുന്നത്.

## അവലംബം

വർഗ്ഗം:1973-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ മനുഷ്യസ്‌നേഹികൾ
പ്രൈസ് റിഗ്ഗിങ്

ഒരു പ്രത്യേക സെക്യൂരിറ്റിയുടെ വിപണി വില ക്റിത്രമമായി ഉയർത്തിക്കൊണ്ടുപോകുന്ന അവസ്ഥയാണ് പ്രൈസ് റിഗ്ഗിങ്.സാധാരണയായി കാളകളാണ് ഈ പ്രവൃത്തി ചെയ്യുന്നത്.വില ഉയർന്നു കഴിയുമ്പോൾ,അവർ സെക്യൂരിറ്റികൾ വിൽക്കുകയും ലാഭം കൊയ്യുകയും ചെയ്യുന്നു.

വർഗ്ഗം:സാമ്പത്തികശാസ്ത്രം
നാനക്ഷി കലണ്ടർ

ശിരോമണി ഗുരുദ്വാര പ്രബന്ധക് കമ്മറ്റി അംഗീകരിച്ച സൗര കലണ്ടറാണ് നാനാക് ഷാഹി കലണ്ട‍‍‍ർ. വിവിധ സിക്ക്മത സംഭവങ്ങൾ കണക്കാക്കാനായി നാനാക് ഷാഹി കലണ്ടർ ഉപയോഗിക്കുന്നു. പ്രമുഖ സിക്ക് നേതാക്കളുടെ സാന്നിദ്ധ്യത്തിൽ തഖത്ത് ശ്രീ ധർമ്മ സാഹിബിൽ വച്ച് പ്രമുഖ സിക്ക് പണ്ഡിതൻ പ്രൊഫ കിർപാൽ സിങ്ങ് ബഢുൻഗാറാണ് ഈ കലണ്ടർ സ്വീകരിച്ചത്. 1988 മുതൽ ഉപയോഗിച്ചിരുന്ന ശക കലണ്ടറിനുപകരം ഉപയോഗിക്കാനായാണ് നാനാക് ഷാഹി കലണ്ടർ രൂപകൽപ്പന ചെയ്തത്. പാൽ സിംഗ് പുരേവാൾ എന്നയാളാണ് നാനക്ഷ കലണ്ടർ നിർമ്മിച്ചത്. ഇതിന്റെ അവലംബദിനം 1469 ൽ ജനിച്ച സിക്ക് ഗുരുവായ ഗുരുനാനാക് ദേവന്റെ ജന്മദിനമാണ്.ഗ്രഗോറിയൻ കലണ്ടറിലെ  മാർച്ച് 14നാണ് പുതുവർഷം വരുന്നത്.

ലോകത്തിലെ 90 ശതമാനം ഗുരുദ്വാരകളിലും ഈ കലണ്ടർ സ്വീകരിച്ചിരിക്കുന്നു. ചില പരമ്പരാഗത സിക്ക് വിഭാഗങ്ങളിൽ ഈ കലണ്ടറിന്റെ സ്വീകാര്യതയെ സംബന്ധിച്ച് ചില തർക്കങ്ങൾ നിലനിൽക്കുന്നുണ്ട്.

കലണ്ടറിന്റെ പ്രത്യേകതകൾ 
*ട്രോപ്പിക്കൽ സൗര കലണ്ടർ
*സിക്ക്മതസ്ഥാപകൻ ഗുരുനാനാക്കിന്റെ നാമത്തിൽ നിന്നാണ് നാനാക് ഷാഹി കലണ്ടർ എന്ന പേര് വന്നത്
*ആദ്യവർഷം ഗുരുനാനാക്കിന്റെ ജന്മദിനമായ 1469 CE ആണ്. ഉദാഹരണത്തിന് 2014 ഏപ്രിൽ CE നാനാക് ഷാഹി 546 ആണ്.
*പൗരസ്ത്യ കലണ്ടറിന്റെ എല്ലാ പ്രത്യേകതകളും ഉപയോഗിക്കുന്നു
*വർഷത്തിന്റെ നീളം പൗരസ്ത്യ കലണ്ടറിന്റെ നീളം തന്നെയാണ് (365 ദിവസം 5 മണിക്കൂർ 48 മിനിട്ട് 45 സെക്കന്റ്)
*5 മാസത്തിന് 31 ദിവസവും 7 മാസത്തിന് 30 ദിവസവും
*4 വർഷം കൂടുമ്പോൾ വരുന്ന അധിവർഷത്തിൽ അവസാനമാസമായ ഭാഗുൻ ഒരു ദിവസം കൂട്ടിച്ചേർക്കുന്നു.
*2003 ൽ അകൽ തക്ത് അംഗീകരിച്ചു എന്നാൽ പിന്നീട് മാറ്റം വരുത്തി.
## മാസങ്ങൾ

വർഗ്ഗം:നാനക്ഷി കലണ്ടർ
സക്കീർ ഹുസൈൻ റോസ് ഗാർഡൻ, ചണ്ഡീഗഢ്

ചണ്ഡീഗഡിൽ 30 ഏക്കറുകളിലായി പരന്നു കിടക്കുന്ന ഒരു സസ്യോദ്യാനമാണ് **സക്കീർ ഹുസൈൻ റോസ് ഗാർഡൻ (Zakir Hussain Rose Garden)**, 1600 വ്യത്യസ്ത സ്പീഷിസുകളിലായി ഇവിടെ അൻപതിനായിരത്തോളം റോസ് ചെടികളുണ്ട്. ഇന്ത്യയുടെ മുൻരാഷ്ട്രപതിയായ സക്കീർ ഹുസൈന്റെ പേരിൽ അറിയപ്പെടുന്ന ഈ ഉദ്യാനം 1967 -ൽ ആണ് നിർമ്മിച്ചത്. ഏഷ്യയിലെ ഏറ്റവും കൂടുതൽ റോസിന്റെ ശേഖരമുള്ള ഉദ്യാനമാണിത്. റോസുകൾക്കു പുറമേ ഔഷധഗുണമുള്ള വൃക്ഷങ്ങളും ഇവിടെയുണ്ട്. 

## Gallery

March 2016


File:Rose Garden,Chandigarh.jpg|
File:Rose Garden ,Chandigarh UT.jpg|
File:Zakir Husain Rose Garden ,Chandigarh.jpg|
File:Rose Garden ,Chandigarh.jpg|

## Gallery
Rose festival - 2017 Chandigarh-18 Feb 2017

File:Wikimedians of The North India Photowalk Rose Festival, Chandigarh-February 2017 01.jpg|
File:Rose festival - 2017 Chandigarh 05.jpg|

File:Rose festival - 2017 Chandigarh 01.jpg|
File:Rose festival - 2017 Chandigarh 02.jpg|
File:Rose festival - 2017 Chandigarh 04.jpg|

File:Wikimedians of The North India Photowalk Rose Festival, Chandigarh-February 2017 02.jpg|
File:Wikimedians of The North India Photowalk Rose Festival, Chandigarh-February 2017 03.jpg|
File:Wikimedians of The North India Photowalk Rose Festival, Chandigarh-February 2017 04.jpg|
File:Wikimedians of The North India Photowalk Rose Festival, Chandigarh-February 2017 05.jpg|
File:Wikimedians of The North India Photowalk Rose Festival, Chandigarh-February 2017 06.jpg|
File:Wikimedians of The North India Photowalk Rose Festival, Chandigarh-February 2017 07.jpg|
File:Wikimedians of The North India Photowalk Rose Festival, Chandigarh-February 2017 08.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 01.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 02.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 03.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 04.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 05.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 06.jpg|
File:Rose festival Chandigarh-Wikimedians of The North India Photowalk Rose Festival, Chandigarh-February 2017 07.jpg|
File:Cultural events during Rose Festival 2017, Chandigarh 01.jpg|Cultural events
File:Cultural events during Rose Festival 2017, Chandigarh 02.jpg|
File:Cultural events during Rose Festival 2017, Chandigarh 07.jpg|
File:Cultural events during Rose Festival 2017, Chandigarh 05.jpg|
File:Cultural events during Rose Festival 2017, Chandigarh 04.jpg|

File:Cultural events during Rose Festival 2017, Chandigarh 03.jpg|
.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചണ്ഡീഗഢിലെ വിനോദസഞ്ചാരകേന്ദ്രങ്ങൾ
വർഗ്ഗം:ഇന്ത്യയിലെ പൂന്തോട്ടങ്ങൾ
ടില്ലാൻഡ്സിയ

അമേരിക്കയാണ് **ടില്ലാൻഡ്സിയ**യുടെ ജന്മദേശം. അന്തരീക്ഷത്തിലെ വെള്ളവും ലവണങ്ങളും നേർത്ത നാരുകൾ വഴി വലിച്ചെടുത്ത് വളരുന്ന ഈ സസ്യങ്ങളിൽ അകർഷകങ്ങളായ പുക്കളുണ്ടാകാറുണ്ട്. പൂക്കളുണ്ടാകുന്നതിനു മുമ്പായി  പല നിറത്തിലുള്ള ഇലകൾ ഉണ്ടാകും. ആ സമയം ചുവപ്പ്,  നീല, മഞ്ഞ എന്നീ നിറങ്ങളിൽ തളരിലകൾ കാണപ്പെടും. ഇലകളിലെ നിറവ്യത്യാസം പോലെ രൂപത്തിലും വ്യത്യാസമുണ്ടാക്കും. പല വലിപ്പത്തിലും രൂപത്തിലും ഈ ഉദ്യാന സസ്യം കണ്ടു വരുന്നു.
## അവലംബം

വർഗ്ഗം:അധിസസ്യങ്ങൾ
വർഗ്ഗം:ബ്രൊമെല്യേസി
ചേത് (മാസം)

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ ആദ്യമാസമാണ് ചേത്. ഗ്രിഗോറിയൻ ജൂലിയൻ കലണ്ടറുകളിലെ മാർച്ച് ഏപ്രിൽ മാസങ്ങളാണ് ഈ മാസത്തിൽ വരുന്നത്. ചേത് മാസത്തിന് 31 ദിവസമുണ്ട്. ഗുരു ഗോവിന്ദ് സിങ്ങിന്റെ രണ്ടാമത്തെ പുത്രനായ ഷഹീബ്സദ ജുജ്ജാർ സിങ്ങ് ജനിച്ചത് ഈ മാസത്തിലാണ്. 9 ഏപ്രിൽ 1691 ആണ് അദ്ദേഹത്തിന്റെ ജന്മദിനം.
## ഈമാസത്തെ പ്രധാന സംഭവങ്ങൾ
### മാർച്ച്
* മാർച്ച് 14 - ചേത് 1 - നാനക്ഷി പുതുവർഷം
* മാർച്ച് 14 - ചേത് 1 - ഗുരു ഹർ റായ് ജിയുടെ ഗുർഗഡി
* മാർച്ച് 19 - ചേത് 6 - ഗുരു ഹർഗോവിന്ദ് ജിയുടെ ജോടി ജോഡ്
* ഹോള മൊഹല്ല
### ഏപ്രിൽ
* ഏപ്രിൽ 9 - ചേത് 27 - ഷഹിബ്സദ ഗുജ്ജാർ സിങ്ങിന്റെ ജന്മദിനം
* ഏപ്രിൽ 14 - വൈശാഖ് 1 - ചേത് മാസത്തിന്റെ അവസാനവും വൈശാഖ് മാസത്തിന്റെ ആരംഭവും

വർഗ്ഗം:നാനക്ഷി കലണ്ടർ
സുഖ്‌ന തടാകം

ഹിമാലയത്തിലെ ശിവാലിക് മലനിരകളുടെ താഴ്‌വാരത്തായി ചണ്ഡീഗഢിൽ സ്ഥിതി ചെയ്യുന്ന ഒരു ജലാശയമാണ് **സുഖ്‌ന തടാകം (Sukhna Lake)**. ശിവാലിക് മലകളിൽ നിന്നും വരുന്ന ഒരു ചെറിയ നദിയിൽ 1958 -ൽ ഉണ്ടാക്കിയ ഈ തടാകത്തിന്റെ വിസ്തൃതി മൂന്നു ചതുരശ്രകിലോമീറ്ററാണ്. 

## അവലംബം

## പുറത്തേക്കുള്ള കണ്ണികൾ
ജുട്ടി

**ജുട്ടി** വടക്കേഇന്ത്യയിലെ ജനങ്ങൾക്കിടയിൽ ഉപയോഗിച്ചുവരുന്ന ഒരു പാദരക്ഷയാണ്.  പഞ്ചാബി ജുട്ടി എന്നും വിളിക്കാറുണ്ട്. ലെതർ കൊണ്ട് നിർമ്മിക്കുന്ന ജുട്ടി, സ്വർണ്ണം, വെള്ളി എന്നീ നിറത്തിൽ ആണ് സാധാരണയായി ഉണ്ടാവുക. റബർ നിർമിതമായ ജൂട്ടിയും ലഭ്യമാണ്. അമൃതസർ, പാട്യാല എന്നിവിടങ്ങളിൽ ആണ് ജുട്ടി വൻതോതിൽ നിർമിച്ച് വിദേശത്തേക്ക് കയറ്റിഅയക്കുന്നത്.
നിർമ്മാണരീതിയിലെ വ്യതിയാനം മൂലം പലരൂപത്തിൽ ഉണ്ടാവാറുണ്ട്. ഒരേ സമയം പുരുഷന്മാർക്കും സ്ത്രീകൾക്കും ഉപയോഗിക്കാവുന്നതാണ്. അറ്റം കൂർത്തതായി കാണപ്പെടുന്ന ജൂട്ടി ആണ് പുരുഷന്മാരുടെത്. കല്യാണം പോലെയുള്ള ആഘോഷങ്ങൾക്ക് വ്യത്യസ്തരീതിയിലുള്ള ജുട്ടിക്കൾ ലഭ്യമാണ്. പഞ്ചാബിലെ സ്ത്രീകളും പുരുഷന്മാരും ഒരേ പോലെ ഉപയോഗിച്ചുവരുന്നതാണ്.
പഞ്ചാബി നടോടിഗാനങ്ങളിൽ ജുട്ടിയെക്കുറിച്ച് വർണ്ണിക്കുന്ന വരികൾ : 

*ജുട്ടി കസുരി പേരി ണ പൂരി ഹേ രബ്ബാ സനു ടർന്നാ പായ്*, *ജുട്ടി ലഗ്ടി വൈരിയാ മേരെ*.

സമിന്ദർ, ചൌദരി, നവാബ്, ജഗിർദാർ, മഹാരാജാവ്, മാഹാറാണി എന്നിവരാണ് ജുട്ടി സാധാരണയായി ധരിച്ചിരുന്നത്. മുഘൾ രാജവംശം മുതൽക്ക് തന്നെ ജുട്ടി വളരെ പ്രശസ്തമായിരുന്നു. പഞ്ചാബ്, ഹരിയാന, രാജസ്ഥാൻ എന്നിവിടങ്ങളിൽ ജുട്ടി വളരെ പ്രശസ്തമാണ്. നിറത്തിലും, നിർമ്മാണത്തിലും നേരിയ വ്യത്യാസം ഉണ്ടാവാറുണ്ട്. വില കൂടിയ സ്വർണ്ണനൂലുകളും വ്യത്യസ്ത നിറത്തിലുള്ള മുത്തുകൾ കൊണ്ടുമാണ് രാജകീയ രീതിയിലുള്ള ജുട്ടികൾ നിർമ്മാക്കുക. ഷെർവാണി, കുർത്ത-പൈജാമ എന്നിവയുടെ കൂടെയാണ് ജുട്ടി ധരിക്കാറ്.

## അവലംബം


## പുറമെയുള്ള കണ്ണികൾ

* 

വർഗ്ഗം:പാദരക്ഷകൾ
ഛട്‌ബിർ മൃഗശാല

പഞ്ചാബിലെ ചണ്ഡീഗഢിൽ നിന്നും 17 കിലോമീറ്റർ അകലെ മൊഹാലി ജില്ലയിൽ ഉള്ള ഒരു മൃഗശാലയാണ് ഛട്‌ബിർ മൃഗശാല **(Chhatbir Zoo)** അഥവാ **മഹേന്ദ്ര ചൗധരി ജീവശാസ്ത്രോദ്യാനം (Mahendra Chaudhary Zoological Park)**. 1970 -കളിൽ നിർമ്മാണം തുടങ്ങിയ ഇവിടെ ധാരാളം മൃഗങ്ങളും പക്ഷികളും ഉരഗങ്ങളും ഉണ്ട്. തിങ്കളാഴ്ച ഒഴികെ എന്നും സന്ദർശിക്കാവുന്ന ഈ ഉദ്യാനത്തിൽ വന്യമൃഗങ്ങളെ കൂട്ടിൽ അടയ്ക്കാതെയുള്ള രീതിയിലാണ് സംരക്ഷിക്കുന്നത്. 
## ചരിത്രം
1977 ഏപ്രിൽ 13 ന് അന്നത്തെ പഞ്ചാബ് ഗവർണർ മഹേന്ദ്ര മോഹൻ ചൗധരി മൃഗശാല ഉദ്ഘാടനം ചെയ്തു. അതിനെ മഹേന്ദ്ര ചൗധരി സുവോളജിക്കൽ പാർക്ക് എന്ന് നാമകരണം ചെയ്തു. തുടക്കത്തിൽ മൃഗശാലയിൽ അസമിലെ ഗുവാഹത്തി മൃഗശാലയിൽ നിന്ന് കൊണ്ടുവന്ന ചെറിയൊരു കൂട്ടം മൃഗങ്ങളുണ്ടായിരുന്നു, താമസിയാതെ ഇത് വടക്കൻ പഞ്ചാബിലെ ഇന്ത്യയിലെ ഏറ്റവും വലിയ മൃഗശാലയായി മാറി.

## ചിത്രശാല

File:Jaguar_at_Zoo.jpg|ജഗ്വാർ
File:Lion at Chattbir.jpg|സിംഹം
File:Chattbir zoo zebra.jpg|സീബ്ര
File:Chattbir zoo hippo.jpg|ഹിപ്പൊപ്പൊട്ടാമസ്
File:Chattbir zoo leopards.jpg|പുള്ളിപ്പുലികൾ
File:Chattbir zoo geese.jpg|ഗൂസുകൾ
File:Pair of White Tigers.jpg|വെള്ളക്കടുവകൾ
File:Asian elephants 2.jpg|ആനക്കൂട്ടം
File:Pair of Cranes.jpg|കൊറ്റികൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ മൃഗശാലകൾ
വർഗ്ഗം:1970-കളിൽ ഇന്ത്യയിൽ ആരംഭിച്ച സ്ഥാപനങ്ങൾ
അറ്റോക്ക് ജില്ല

പാകിസ്താനിലെ പഞ്ചാബിപ്രവിശ്യയിലുള്ള ഒരു ജില്ലയാണ് **അറ്റോക്** (Attock District (). അറ്റോക് തന്നെയാണ് ഇതിൻറെ ആസ്ഥാനവും.1904 ഏപ്രിലിലാണ് ഈ ജില്ല രൂപീകരിച്ചത്. ഇപ്പോൾ ഈ ജില്ലയിൽ ആറ് തെഹ്സിൽസ് ഉൾപ്പെടുന്നു. പഞ്ചാബിന്റെ വടക്കു ഭാഗത്തായാണ് ഇത് നിലകൊള്ളുന്നത്. കിഴക്ക് റാവൽപിണ്ടി, പടിഞ്ഞാറ് ഗോഹട്ട്, തെക്ക് ചക്ക്‌വാൽ എന്നിങ്ങനെയാണ് അതിർത്തികൾ.

നഗരപ്രദേശങ്ങളിലാണ് ഈ ജില്ലയിലെ മിക്കവാറും സ്കൂളുകളും കോളേജുകളും സ്ഥിതി ചെയ്യുന്നത്. കേഡറ്റ് കോളേജ് ഹസ്സനാബ്ദാൽ, ആർമ്മി പബ്ലിക്ക് കോളേജ് അറ്റോക്ക് കന്റോൺ‌മെന്റ്, ബാഹിറ ഫൌണ്ടേഷൻ കോളേജ്, ഫൌജി ഫൌണ്ടേഷൻ കോളേജ്, ഷാഹീൻ കോളേജ്, എം ആർ എഫ് കോളേജ്, ഫാൽക്കൻ കോളേജ്, ഗവണ്മെന്റ് കൊമേഴ്സ് കോളേജ്, അറ്റോക്കിലെ ഗവണ്മെന്റ് പോസ്റ്റ് ഗ്രാജുവേറ്റ് കോളേജ്,  ഫത്തേ ജംഗിലെ കേഡറ്റ് കോളേജ്, ഫത്തേ ജംഗ്, അറ്റോക്കിലെ കേഡറ്റ് കോളേജ്, മൻസൂരിലെ ആർമി പബ്ലിക് കോളേജ്, ഗവണ്മെന്റ് വനിതാ കോളേജ് എന്നിവ് ജില്ലയിലെ പ്രമുഖ കോളേജുകളാണ്. ഇപ്പോൾ പല പ്രൈവറ്റ് സ്കൂളുകളും, കോളേജുകളും അവരുടെ ശാഖകൾ ജില്ലതോറും സ്ഥാപിച്ചിട്ടുണ്ട്. 
## അവലംബം


വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:അറ്റോക്ക് ജില്ല
ഭഹാവൽനഗർ ജില്ല

പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ്‌ **ഭഹാവൽനഗർ**. സ്വാതന്ത്ര്യത്തിന് മുമ്പ് ഭഹാവൽപൂർ സംസ്ഥാനത്തിന്റെ ഭാഗമായിരുന്നു ഇത്.കിഴക്ക് തെക്കായി ഇന്ത്യയുമായി അതിർഥി പങ്കിടുന്ന ജില്ലയാണിത്.
## ഭരണ സംവിധാനം
8,878 ചതുരശ്ര കിലോമീറ്റർ ആണ് വിസ്തീർണ്ണം.അഞ്ച് താലൂക്കുകളും 118 യൂനിയൻ കൗൺസിൽസും ഇതിലുൾപ്പെടുന്നു.
## ഭാഷ
1998ലെ കണക്കനുസരിച്ച് 1.3 മില്യൺ ജനങ്ങൾ ഇവിടെ സംസാരിക്കുന്ന ഭാഷ പഞ്ചാബി തന്നെയാണ്.പഞ്ചാബി ഭാഷയുടെ വകഭേദമായ മജ്ഹി,മാൽവി ആണ് ഇവിടത്തുകാർ സംസാരിക്കുന്നത്.ഉറുദു ആണ് ദേശീയ ഭാഷയെങ്കിലും വിദ്യാസമ്പന്നരായ പലരും ഇംഗ്ലീഷും സംസാരിക്കുന്നുണ്ട്.

## അവലംബം


വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:ഭഹാവൽനഗർ ജില്ല
വൈശാഖ് (മാസം)

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ രണ്ടാമത്തെ മാസമാണ്  വൈശാഖ്. ഗ്രിഗോറിയൻ ജൂലിയൻ കലണ്ടറുകളിലെ ഏപ്രിൽ മെയ് മാസങ്ങളാണ് ഈ മാസത്തിൽ വരുന്നത്. ഹിന്ദു കലണ്ടറിലെ വൈശാഖമാവും ഈ മാസത്തിലാണ്. പഞ്ചാബിലെ വിളവെടുപ്പ് കാലം ഈ മാസത്തിലാണ്.  വൈശാഖ് മാസത്തിന് 31 ദിവസമുണ്ട്.

ആദ്യ ചന്ദ്രമാസമായ വൈശാഖമാസത്തിൽ നടക്കുന്ന വൈശാഖി ഈ മാസത്തിലാണ്. സിക്ക്കാരുടെ ഏറ്റവും പ്രധാനപ്പെട്ട ആഘോഷമാണ് വൈശാഖി. എല്ലാവർഷവും ഏപ്രിൽ 14 നാണ് വൈശാഖി ആഘോഷിക്കുന്നത്. സമാഗമങ്ങൾ, നഗർ കീർത്തൻ, ഗട്ക പ്രദർശനങ്ങള്, അകന്ദ് പാത്ത് തുടങ്ങിയ സംഭവങ്ങളെല്ലാം വൈശാഖിയാഘോഷവുമായി ബന്ധപ്പെട്ട് നടക്കുന്നു.
## ഈമാസത്തെ പ്രധാന സംഭവങ്ങൾ
### ഏപ്രിൽ
* ഏപ്രിൽ 14 - വൈശാഖ് 1 - വൈശാഖി
* ഏപ്രിൽ  16 - വൈശാഖ് 3 - ഗുരു അംഗദ് ദേവ് ജിയുടെ ജോടി ജോഡ്
* ഏപ്രിൽ  16 - വൈശാഖ് 3 - ഗുരു അമർദാസ് ജിയുടെ ഗുർഗഡി
* ഏപ്രിൽ  16 - വൈശാഖ് 3 - ഗുരു ഹർകിഷൻ ജിയുടെ ജോടി ജോഡ്
* ഏപ്രിൽ  16 - വൈശാഖ് 3 - ഗുരു തേജ് ബഹാദൂർ ജിയുടെ ഗുർഗഡി
* ഏപ്രിൽ  18 - വൈശാഖ് 5 - ഗുരു അംഗദ് ദേവ് ജിയുടെ ജന്മദിനം
* ഏപ്രിൽ  18 - വൈശാഖ് 5 - ഗുരു തേജ് ബഹാദൂ ജിയുടെ ജന്മദിനം
### മെയ്
* മെയ് 2 - വൈശാഖ് 19 - ഗുരു അർജൻ ദേവ് ജിയുടെ ജന്മദിനം
*മെയ് 15 - ജേത് 1 - വൈശാഖ് മാസത്തിന്റെ അവസാനവും ജേത് മാസത്തിന്റെ ആരംഭവും

വർഗ്ഗം:നാനക്ഷി കലണ്ടർ
ഗുജറാത്ത് ജില്ല

ഝലം , ചെനാബ് നദികൾക്കിടയിൽ സ്ഥിതി ചെയ്യുന്ന പാകിസ്താനിലെ ഗുജറാത്ത് ഡിവിഷനിലെ പുരാതനമായ ജില്ലയാണ് **ഗുജറാത്ത്**.(). ഇതേ പേരിൽ ഇന്ത്യയിലും ഒരു സംസ്ഥാനമുണ്ട്. 3,192 ച.കി.മി വിസ്തീർണ്ണമുള്ള ഈ ജില്ലയിലെ പ്രധാന പട്ടണങ്ങളാണ് ജാലാപൂർ,ജാട്ടൻ, ചക്കിദിന തുങ്ങിയവ. 2023-ലെ പാകിസ്ഥാൻ സെൻസസ് പ്രകാരം ഗുജറാത്ത് ജില്ലയിലെ ജനസംഖ്യ 3,219,375 ആണ്.

## ഭൂമിശാസ്ത്രം
വടക്കുകിഴക്ക് ഭീംബർ ജില്ലയും, വടക്ക് മിർപൂർ ജില്ലയും, വടക്കുപടിഞ്ഞാറായി ഝലം ജില്ലയിൽ നിന്ന് ഇതിനെ വേർതിരിക്കുന്ന ഝലം നദിയും കിഴക്കും തെക്കുകിഴക്കും  ഗുജ്രൻവാല ജില്ല, സിയാൽകോട്ട് ജില്ലകളിൽ നിന്ന് ഇതിനെ വേർതിരിക്കുന്ന ചെനാബ് നദിയും പടിഞ്ഞാറ് മണ്ടി ബഹാവുദ്ദീൻ ജില്ലയുമാണ് അതിരുകൾ. ഗുജറാത്ത് ജില്ലയുടെ ആകെ വിസ്തൃതി 3,192 ചതുരശ്ര കിലോമീറ്റർ ആണ്. ഭൂമിശാസ്ത്രപരമായി ചെനാബ്, ഝലം നദികൾക്കിടയിലായി സ്ഥിതി ചെയ്യുന്ന ഇതിന്റെ ആസ്ഥാനം, ഗുജറാത്ത് നഗരമാണ്.

## ഭരണ സംവിധാനം
മൂന്ന് താലൂക്കുകളാണ് ഇവിടെയുള്ളത്.ഗുജറാത്ത്,ഖാരിയൻ,സാറൈ ആലംഗീർ എന്നിവയാണവ

വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:ഗുജറാത്ത് ജില്ല
ഫൈസലാബാദ് ജില്ല (പാക്കിസ്താൻ)

പാകിസ്താനിലെ പഞ്ചാബ് സംസ്ഥാനത്തിലുൾപ്പെടുന്ന ഒരു ജില്ലയാണ് **ഫൈസൽബാദ്**. 1998ലെ കണക്കനുസരിച്ച് 3,029,547 ആണ് ഇവിടത്തെ ജനസംഖ്യ. കറാച്ചിയും ലാഹോറും കഴിഞ്ഞാൽ പാകിസ്താനിലെ വലിയ നഗരങ്ങളിലൊന്നാണിത്.

## ഭരണ സംവിധാനം
ഭരണ സംവിധാനത്തിനായി ഈ ജില്ലയെ എട്ട് താലൂക്കുകളായി വിഭജിച്ചിട്ടുണ്ട്. മദീന ടൗൺ, ലിയർപൂർ, ജിന്ന, ഇഖ്ബാൽ, ചാക്ക് ജുംറ തുടങ്ങിയവ ഇവിടത്തെ താലൂക്കുകളാണ്.

## അവലംബം
ജേത് (മാസം)

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ മൂന്നാമത്തെ മാസമാണ്  ജേത്. ഗ്രിഗോറിയൻ ജൂലിയൻ കലണ്ടറുകളിലെ  മെയ് ജൂൺ മാസങ്ങളാണ് ഈ മാസത്തിൽ വരുന്നത്.  ജേത് മാസത്തിന് 31 ദിവസമുണ്ട്. 

## ഈമാസത്തെ പ്രധാന സംഭവങ്ങൾ
### മെയ്
* മെയ് 15 - ജേത് 1 - ജേത് മാസാരംഭം
* മെയ്  23 - ജേത് 9 - ഗുരു അമർദാസ് ജിയുടെ ജന്മദിനം
### ജൂൺ
* ജൂൺ 11 - ജേത് 28 - ഗുരു ഹർഗോവിന്ദ് ജിയുടെ ഗുർഗഡി
*ജൂൺ 15 - ഹർ 1 - ജേത് മാസത്തിന്റെ അവസാനവും ഹർ മാസത്തിന്റെ ആരംഭവും

വർഗ്ഗം:നാനക്ഷി കലണ്ടർ
ഝലം ജില്ല

പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണിത് () .പഞ്ചാബിലെ ഏറെ പഴക്കമുള്ള ജില്ലകൂടിയാണിത്.1849 മാർച്ച് 23 നാണ് ഇത് സ്ഥാപിക്കപ്പെട്ടത്. 1998ലെ കണക്കനുസരിച്ച് 936,957 ആണ് ജനസംഖ്യ. ഇതിൽ 31.48% നഗരത്തിൽ താമസിക്കുന്നവരാണ്. 1,103,000 (2006)ആണ് ഇവിടത്തെ ജനസംഖ്യ. പാകിസ്താനിൽ പട്ടാളക്കാരുടെ നഗരം എന്ന വിശേഷണം ലഭിച്ച പ്രദേശം കൂടിയാണിത്. ബ്രിട്ടീഷുകാരുടെ കാലത്തും പിന്നീട് പാകിസ്താൻ പട്ടാളത്തിലേക്കും നിരവധി പേർ ഇവിടെ നിന്ന് ചേർന്നത്‌കൊണ്ടാണ് ഈ പേരു ലഭിച്ചത്. ഝലം നദീതീരം മുതൽ സിന്ധു നദീവരെ വ്യാപിച്ചുകിടക്കുന്ന ജില്ലകൂടിയാണ് ഝലം ജില്ല. രണ്ട് കൽക്കരി ഖനികൾ ഈ ജില്ലയിലുണ്ട്.

## ഭരണ സംവിധാനം
3,587 ച.കി.മി വിസ്തീർണ്ണമുള്ള ഈ ജില്ലയെ ഭരണ സൗകര്യത്തിനായി നാല് താലൂക്കുകളായി വിഭജിച്ചിരിക്കുന്നു
## അവലംബം

വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:ഝലം ജില്ല
ഹർ

പഞ്ചാബി ഗുരുദ്വാരകൾ അംഗീകരിച്ചിട്ടുള്ള നാനക്ഷി കലണ്ടറിലെ നാലാമത്തെ മാസമാണ്  **ഹർ**. ഗ്രിഗോറിയൻ ജൂലിയൻ കലണ്ടറുകളിലെ  ജൂൺ-ജൂലൈ മാസങ്ങളാണ് ഈ മാസത്തിൽ വരുന്നത്.  ജേത് മാസത്തിന് 31 ദിവസമുണ്ട്. 

ഈ മാസം അഞ്ചാം സിക്ക് ഗുരുവായ ഗുരു അർജൻ ദേവ് മുഗളന്മാരിൽനിന്നും രക്തസാക്ഷിയായി.

## ഈമാസത്തെ പ്രധാന സംഭവങ്ങൾ
### ജൂൺ
* ജൂൺ 15 (1 ഹർ) - ഹർ മാസത്തിന്റെ തുടക്കം
* ജൂൺ 16 (2 ഹർ) - ഗുരു അർജൻ ദേവ് ജി ഓഫ് ഷഹീദി (രക്തസാക്ഷിത്വം)
### ജൂലൈ
* ജൂലൈ 2 (18 ഹർ) - ശ്രീ അകാൽ തക്ത് രൂപീകരണം
* ജൂലൈ 5 (21 ഹർ) - ഗുരു ഹർ ഗോബിന്ദ് ജിയുടെ ജനനം
*ജൂലൈ 16 - സാവൻ 1 - ഹർ മാസത്തിന്റെ അവസാനവും സാവൻ മാസത്തിന്റെ ആരംഭവും

വർഗ്ഗം:നാനക്ഷി കലണ്ടർ
പഞ്ച്‌കുല

ഹരിയാനയിലെ പഞ്ച്‌കുല ജില്ലയിൽ പെടുന്ന ഒരു നഗരമാണ് **പഞ്ച്‌കുല (Panchkula)**. ചണ്ഡിഗഢിനും മൊഹാലിക്കും ഒപ്പം തുടർച്ചയായ ഒരു നഗരപ്രദേശമാണ് പഞ്ച്‌കുല നഗരവും. ചണ്ഡിഗഢിൽ നിന്നും ഏതാണ്ട് നാലു കിലോമീറ്റർ തെക്കുമാറി സ്ഥിതിചെയ്യുന്ന പഞ്ച്‌കുലയും, മൊഹാലിയും ചണ്ഡിഗഢും ഉൾപ്പെടുന്ന പ്രദേശങ്ങൾ ഒരുമിച്ച് *ട്രൈസിറ്റി* എന്ന് അറിയപ്പെടുന്നു. ഇവിടത്തെ മൊത്തം ജനസംഖ്യ ഏതാണ്ട് 20 ലക്ഷത്തോളം വരും. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഹരിയാണയിലെ പട്ടണങ്ങൾ
മുൽതാൻ ജില്ല

പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് **മുൽതാൻ**.() 1998ലെ കണക്കനുസരിച്ച്  3,116,851 ആണ് ജനസംഖ്യ.3,721 ച.കി.മി വിസ്തീർണ്ണത്തിൽ വ്യാപിച്ചു കിടക്കുന്ന ഈ ജില്ലയുടെ ആസ്ഥാനവും മുൾട്ടാൻ തന്നെയാണ്.

## സ്ഥലം
വടക്ക് ഖാനെവാൽ, കിഴക്ക് വെഹാരി,തെക്ക് ലോർധാൻ എന്നിവയുമായി ഈ ജില്ല ചുറ്റപ്പെട്ട് കിടക്കുന്നു.പടിഞ്ഞാറ് ഭാഗത്തിലൂടെ ചിനാബ് നദി കടന്നുപോകുന്നു.
## അവലംബം

വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:മുൽതാൻ ജില്ല
റാവൽപിണ്ഡി ജില്ല

പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് റാവൽപിണ്ഡി.()
പഞ്ചാബിന്റെ വടക്കെ അറ്റത്തായിട്ടാണ് ഇത് സ്ഥിതിചെയ്യുന്നത്. 5,286 ച.കി.മി ആണ് വിസ്തീർണ്ണം. 1960ൽ ഇസ്ലാമാബാദ് തലസ്ഥാന നഗരിയായി മാറുന്നത് വരെ ഇതിന്റെ വിസ്തീർണ്ണം 6192 ച.കി.മി. ആയിരുന്നു. ഹിമാലയത്തിന്റെ താഴ്വാരത്ത് വരുന്ന പ്രദേശമായ ഇവിടെ താഴ്വരകളും പുഴകളുമുണ്ട്. സിന്ധ്, ഝലം നദികൾ ഈ ജില്ലയിലൂടെ കടന്നുപോകുന്നു.
## പുരാതന ചരിത്രം

പ്രാചീന കാലത്ത് നാഗ, തക്ഷാസ് ഗോത്രങ്ങൾ ഇവിടെ ജീവിച്ചിരുന്നതായി കരുതപ്പെടുന്നു. ഗ്രീക്ക് ചരിത്രകാരന്മാർ ടാക്‌സില എന്ന് വിളിക്കപ്പെട്ട തക്ഷശില എന്ന പേര് ഈ ഗോത്രത്തിൽ നിന്നാണ് ഉരുത്തിരിഞ്ഞതത്രെ.

## അവലംബം

വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:റാവൽപിണ്ഡി ജില്ല
ചണ്ഡിഗഢ് മെട്രോ

ചണ്ഡിഗഢിൽ നിർമ്മിക്കാൻ ഉദ്ദേശിക്കുന്ന ഒരു അതിവേഗഗതാഗതമാർഗ്ഗമാണ് **ചണ്ഡിഗഢ് മെട്രോ (Chandigarh Metro)**. ആദ്യപാദത്തിൽ 37.57 കിലോമീറ്റർ നീളത്തിൽ ഉണ്ടാക്കുന്ന ഈ മെട്രോയുടെ 23.47 കിലോമീറ്റർ ഭൂമിക്ക് മുകളിലും 14.11 കിലോമീറ്റർ ഭൂഗർഭത്തിലും ആയിരിക്കും. വടക്കുനിന്നു തെക്കോട്ടാണ് ഇതു നിർമ്മിക്കുന്നത്. കാപിറ്റോൾ കോമ്പ്ലക്സിൽ തുടങ്ങുന്ന മെട്രോ മൊഹാലി വരെ നീളും. കിഴക്കുനിന്നും പടിഞ്ഞാറോട്ടുള്ള രണ്ടാം കോറിഡോർ സെക്ടർ 21 -ൽ നിന്നും തുടങ്ങി മുല്ലൻപൂർ വരെ എത്തും.

## അവലംബം

## പുറത്തേക്കുള്ള കണ്ണികൾ

വർഗ്ഗം:ചണ്ഡിഗഢിലെ ഗതാഗതം
ചണ്ഡീഗഢിലെ സ്ക്കൂളുകളുടെ പട്ടിക

ചണ്ഡീഗഡിലെ സ്ക്കൂളുകൾ താഴെപ്പറയുന്നവയാണ്.  

*    ഭവൻസ് വിദ്യാലയ, സെക്ടർ 27-ബി, മധ്യപ്രദേശ് മാർഗ്, ചണ്ഡീഗഢ്
*    ഡൽഹി പബ്ലിക് സ്കൂൾ, ഛണ്ഡിഗഢ്
*    കൈലാഷ് ബാഹൽ ഡിഎവി സീനിയർ സെക്കൻഡറി പബ്ലിക് സ്കൂൾ, ഛണ്ഡിഗഢ്
*    സെന്റ് സേവ്യേഴ്സ് സീനിയർ സെക്കന്റ്. സ്കൂൾ, സെക്ടർ 44-സി, ഛണ്ഡിഗഢ്
*    സെന്റ് ആൻസ് കോൺവെന്റ് സ്കൂൾ, സെക്ടർ - 32 ഡി, ഛണ്ഡിഗഢ്
*    സെന്റ് ജോസഫ് ഹൈസ്കൂൾ, സെക്ടർ - 26, ഛണ്ഡിഗഢ്
*    സെന്റ് ജോസഫ് സീനിയർ സെക്കൻഡറി സ്കൂൾ, മേഖലയിൽ 44-ഡി, .
*    സെന്റ് കബീർ പബ്ലിക് സ്കൂൾ, സെക്ടർ 26, ഛണ്ഡിഗഢ്
*    മിഡ്ലാൻഡ് സ്കൂൾ, സെക്ടർ 45-ബി, ഛണ്ഡിഗഢ്
*    സ്ട്രോബെറി ഫീൽഡ്സ് വേൾഡ് സ്കൂൾ, ഛണ്ഡിഗഢ്
*    ടെൻഡർ ഹാർട്ട് സ്കൂൾ, എച്ച് നമ്പർ 670 ന് എതിർവശം , സെക്ടർ 33-ബി, ഛണ്ഡിഗഢ്
*    വാടിക ഹൈസ്ക്കൂൾ ഊമ ബധിര വിദ്യാലയം സെക്ടർ 19 ബി, പ്രധാന മാർക്കറ്റിന് എതിർ വശം, ഛണ്ഡിഗഢ്..
## അവലംബം


വർഗ്ഗം:ഇന്ത്യൻ പഞ്ചാബിനെക്കുറിച്ചുള്ള പട്ടികകൾ
വർഗ്ഗം:ചണ്ഡീഗഢ്
വർഗ്ഗം:പഞ്ചാബുമായി ബന്ധപ്പെട്ട പട്ടികകൾ
വർഗ്ഗം:ഇന്ത്യയിലെ സ്ക്കൂളുകളുടെ പട്ടികകൾ
വർഗ്ഗം:ചണ്ഡീഗഢിലെ വിദ്യാഭ്യാസം
പി.ഇ. അനുപാതം

ൈപസ് െപർ െഷയർ ഏണിംഗ്സ് എന്നതി ചുരുക്കമാണിത്.ഒരു ഓഹരിയുടെ വിലയും െമാതവരുമാനതിൽ ഒരു ഓഹരിയുടെ പങ്കും തമ്മിലുളള അനുപാതമാണിത് . അതായത് ഒരു ഓഹരിയുടെ പി.ഇി.5 ആണെങ്കിൽ അതിനർത്ഥം ഒരു ഓഹരിയുടെ വരുമാനതി 5 ഇരിട്ടിയാണ് ആ ഓഹരിയുടെ വിപണി വില എന്നാണ് .

വർഗ്ഗം:ഓഹരിവിപണി
ചണ്ഡിഗഢ് അന്താരാഷ്ട്രവിമാനത്താവളം

ചണ്ഡിഗഢ് നഗരത്തിലെ ഒരു വിമാനത്താവളമാണ് **ചണ്ഡിഗഢ് അന്താരാഷ്ട്രവിമാനത്താവളം (Chandigarh International Airport)**.
 ആഭ്യന്തര - അന്താരാഷ്ട്ര വിമാനങ്ങൾ കൈകാര്യം ചെയ്യാനുള്ള ഈ വിമാനത്താവളത്തിന്റെ പുതിയ ടെർമിനൽ 2015 സെപ്തംബർ 11 -ന് പ്രധാനമന്ത്രി നരേന്ദ്ര മോഡി ഉദ്ഘാടനം ചെയ്തു. വിമാനത്താവളത്തിന്റെ റൺവെ ചാണ്ഡീഗഢിൽ ആവുമ്പോൾ അതിന്റെ ടെർമിനൽ പഞ്ചാബിലെ ഒരു ഗ്രാമമായ ജ്യൂർഹേരിയിൽ ആണ്. പ്രതിദിനം ദില്ലി, മുംബൈ, ബങ്കളൂരു, ശ്രീനഗർ, ചെന്നൈ, അഹമ്മദാബാദ്, ഹൈദരാബാദ് എന്നിവിടങ്ങളിലേക്കായി ഏതാണ്ട് 35 വിമാനസർവ്വീസുകൾ ഇവിടെ നിന്നും ഉണ്ട്. വിമാനത്താവളത്തിന്റെ പുതിയ ടെർമിനൽ കെട്ടിടത്തിന്റെ ഓഹരിയിൽ 24.5 ശതമാനം വീതം പഞ്ചാബും ഹരിയാനയും കയ്യാളുമ്പോൾ ശേഷിക്കുന്ന 51 ശതമാനം ഓഹരികൾ എയർപോർട്ട് അതോറിറ്റി ഓഫ് ഇന്ത്യയ്ക്കാണ്.

പുതിയ ടെർമിനൽ ചണ്ഡിഗഢ് നഗരമധ്യത്തിലെ സെക്ടർ 17 -ൽ നിന്നും 14 കിലോമീറ്റർ അകലെയാണ്. 2016 ജൂലൈയിലും ഇവിടെ നിന്ന് അന്താരാഷ്ട്രസർവ്വീസുകൾ ഒന്നും തന്നെ നിലവിലില്ല. 

## അവലംബം

## പുറത്തേക്കുള്ള കണ്ണികൾ

വർഗ്ഗം:ഇന്ത്യയിലെ വിമാനത്താവളങ്ങൾ
വർഗ്ഗം:ചണ്ഡീഗഢിലെ കെട്ടിടങ്ങളും നിർമ്മിതികളും
വർഗ്ഗം:ചണ്ഡിഗഢിലെ ഗതാഗതം
സിയാൽകോട്ട് ജില്ല‌

പാകിസ്താനിലെ പഞ്ചാബ് സംസ്ഥാനത്തിലെ ഒരു ജില്ലയാണ് സിയാൽകോട്ട് ()
.പഞ്ചാബിന്റെ വടക്ക് കിഴക്കായിട്ടാണ് ഈ ജില്ല സ്ഥിതിചെയ്യുന്നത്.സാമ്പത്തിക പുരോഗതിയുടെ കാര്യത്തിൽ പാകിസ്താനിലെ മൂന്നാം സ്ഥാനം ഈ നഗരത്തിനാണ്.
## ഭരണ സംവിധാനം
ഭരണ സൗകര്യത്തിനായി ജില്ലയെ നാല് താലൂക്കുകളായി വിഭജിക്കപ്പെട്ടിരിക്കുന്നു. ദാസ്‌ക,പസ്‌റൂർ, സബ്രിയൽ, സിയാൽകോട്ട് എന്നിവയാണവ.

## ചരിത്രം
സിന്ധ് നാഗരികതയുടെ കാലത്ത് കൃഷി സമ്പന്നമായിരുന്ന പ്രദേശമായിരുന്നു ഇത്.
## അറിയപ്പെട്ട പ്രധാന വ്യക്തികൾ
* അല്ലാമ ഇഖ്ബാൽ
* സർ മുഹമ്മദ് സഫറുള്ള ഖാൻ
* ഫൈസ് അഹമ്മദ് ഫൈസ്  
* സഫർ അലി ഖാൻ
* സർ ഫസൽ-ഇ-ഹുസൈൻ
* ഗുൽസാരിലാൽ നന്ദ
* അബ്ദുൽഹഖീം സിയാൽകോട്ടി

## അവലംബം

## കുറിപ്പുകൾ



വർഗ്ഗം:പഞ്ചാബിലെ ജില്ലകൾ (പാകിസ്താൻ)
വർഗ്ഗം:സിയാൽകോട്ട് ജില്ല‌
അരുവിപ്പുറം ശിവക്ഷേത്രം

കേരളത്തിന്റെ തെക്കേയറ്റത്ത്, തിരുവനന്തപുരം ജില്ലയിൽ നെയ്യാറ്റിൻകര താലൂക്കിൽ അരുവിപ്പുറം ദേശത്ത് നെയ്യാറിന്റെ കിഴക്കേക്കരയിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് **അരുവിപ്പുറം ശിവക്ഷേത്രം**. ശ്രീനാരായണഗുരു പ്രതിഷ്ഠ നടത്തിയ ആദ്യക്ഷേത്രം എന്ന നിലയിൽ അതിപ്രസിദ്ധി നേടിയ ഇവിടെ മുഖ്യപ്രതിഷ്ഠയായ ശിവനെക്കൂടാതെ ഗണപതി, സുബ്രഹ്മണ്യൻ, നാഗദൈവങ്ങൾ എന്നിവർക്കും പ്രതിഷ്ഠകളുണ്ട്. 1888-ലെ ശിവരാത്രിനാളിൽ നെയ്യാറിലെ അഗാധമായ ശങ്കരൻകുഴി എന്ന കയത്തിൽ നിന്ന് ഗുരുദേവൻ മുങ്ങിയെടുത്ത ശിവലിംഗമാണ് ഇവിടെ മുഖ്യപ്രതിഷ്ഠ. അന്ന് സമൂഹത്തിലുണ്ടായിരുന്ന ബ്രാഹ്മണമേധാവിത്വത്തിനെതിരെയുള്ള ആദ്യത്തെ ചുവടുവയ്പ്പായി ഇതിനെ കണ്ടുവരുന്നു. ശിവരാത്രി തന്നെയാണ് ഇവിടെ പ്രധാന ആണ്ടുവിശേഷം. കൂടാതെ, ശ്രീനാരായണഗുരുജയന്തിയും അതിവിശേഷമാണ്. എസ്.എൻ.ഡി.പി. യോഗമാണ് ക്ഷേത്രഭരണം നടത്തുന്നത്.

വർഗ്ഗം:കേരളചരിത്രം
വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:ശ്രീനാരായണഗുരു പ്രതിഷ്ഠിച്ച ക്ഷേത്രങ്ങൾ
സട്ടു

ഇന്ത്യ, പാകിസ്താൻ എന്നിവിടങ്ങളിൽ നിന്നുള്ള ധാന്യങ്ങളുടേയും പയറുവർഗ്ഗങ്ങളുടേയും പൊടികളുടെ ഒരുതരം മിശ്രിതമാണ് **സട്ടു (Sattu)**. ഈ മിശ്രിതമാവ് പല ഭക്ഷ്യവിഭവങ്ങളുടെയും പ്രധാനചേരുവയോ അല്ലാതെയോ ഉപയോഗിക്കാറുണ്ട്. 

## ചരിത്രം
ഇന്ത്യയിലെ ബീഹാർ പോലുള്ള പ്രദേശങ്ങളിൽ സട്ടുമിശ്രിതം പുരാതനകാലം മുതലേ ഉണ്ടാക്കിത്തുടങ്ങിയിരുന്നു. ഇതിനെ "ദേശി ഹോർലിക്സ്" എന്നും വിളിക്കാറുണ്ട്. 

## ഉപയോഗം
[വലത്ത്‌|ലഘുചിത്രം|സട്ടു മാവ് ഉപയോഗിച്ച് ഉണ്ടാക്കിയ<br> [Litti (cuisine)|ലിട്ടി എന്ന ഭക്ഷ്യവിഭവം]]
ദേശങ്ങൾക്കനുസരിച്ച് സട്ടുമാവ് പലഅളവുകളിലായാണ് പാചകത്തിനുപയോഗിക്കുന്നത്. ബീഹാർ, ഉത്തർ പ്രദേശ്, ഉത്തരാഖണ്ഡ്, പഞ്ചാബ് എന്നിവിടങ്ങളിലെ പല ഭക്ഷ്യവിഭവങ്ങളിലും സട്ടു ധാരാളമായി ഉപയോഗിക്കാറുണ്ട്. പാൽ, മധുരം, പഴങ്ങൾ എന്നിവചേരുവകൾ സട്ടുവുമായി ചേർത്ത് മധുര വിഭവങ്ങൾ ഉണ്ടാക്കാറുണ്ട്. സട്ടുവിലേക്ക് പച്ചമുളക്, ചെറുനാരങ്ങനീര്, ഉപ്പ് എന്നിവചേർത്ത് പഴം വിളമ്പുന്നതിനുമുമ്പ്‌ വിളമ്പുന്ന എരിവുള്ള ഭക്ഷ്യവിഭവവും ഉണ്ടാക്കാറുണ്ട്.

## ഭൂമിശാസ്ത്രം
ഉത്തർ‌പ്രദേശ്, മധ്യപ്രദേശ്‌, ബിഹാർ, ഝാർഖണ്ഡ്‌, പശ്ചിമ ബംഗാൾ, ഒഡീഷ, പഞ്ചാബ് തുടങ്ങിയ ദേശങ്ങളിൽ സട്ടു സർവ്വപ്രിയമേറിയ ഭക്ഷ്യ ചേരുവയാണ്. 

## മറ്റു പേരുകൾ
ഒറിയ ഭാഷയിൽ ചാട്ടുആ എന്നാണ് അറിയപ്പെടുന്നത്. സാട്-അനാജ് എന്ന പ്രചാരലുപ്‌തമായ പദപ്രയോഗവും ഇതിനുണ്ടായിരുന്നു. 

## അവലംബം

## പുറത്തേക്കുള്ള കണ്ണികൾ
* Manufacturing of sattu
* Barley sattu 
വർഗ്ഗം:ഇന്ത്യൻ ഭക്ഷണവിഭവങ്ങൾ
ബഠിംഡാ

പഞ്ചാബിന്റെ തെക്കേ മേഖലയിലുള്ള ഒരു നഗരമാണ്. കടന്നുകയറിയവർ **താബർ-ഇ-ഹിന്ദ്** എന്നും **താബർനിന്ദ്** (*ഇന്ത്യയിലേക്കുള്ള കവാടം*) എന്നും വിളിച്ചിരുന്ന **ബഠിംഡാ (Bathinda)** (Punjabi: ਬਠਿੰਡਾ) (Hindi: बठिंडा)  *ബതി* രാജാക്കന്മാരുടെ പേരിൽ അറിയപ്പെട്ട ഈ നഗരം പഞ്ചാബിലെ പുരാതനനഗരങ്ങളിൽ ഒന്നാണ്. പഞ്ചാബിൽ വലിപ്പത്തിൽ അഞ്ചാം സ്ഥാനത്തുള്ള ഈ നഗരം ചണ്ഡിഗഢിൽ നിന്നും 227 കിലോമീറ്റർ പടിഞ്ഞാറുമാറി സ്ഥിതിചെയ്യുന്നു. നഗരത്തിലുള്ള കൃത്രിമതടാകങ്ങളാൽ ബഠിംഡ *തടാകങ്ങളുടെ നഗരം* എന്ന് അറിയപ്പെടുന്നു. ഇന്ത്യയുടെ ആദ്യറാണിയായ റസിയ സുൽത്താനയെ ബഠിംഡയിലെ കോട്ടയായ ക്വില മുബാറക്കിൽ തടവിൽ ഇട്ടിട്ടുണ്ട്. .

പഞ്ചാബ് കേന്ദ്രസർവ്വകലാശാല സ്ഥിതിചെയ്യുന്നത് ബഠിംഡയിലാണ്. ഇവിടെയാണ് എയിംസും വരുന്നതും. രണ്ട് താപവൈദ്യുതനിലയങ്ങൾ സ്ഥിതിചെയ്യുന്ന ബഠിംഡയിൽ ഒരു വളം നിർമ്മാണശാലയും പ്രവർത്തിക്കുന്നു. അംബുജ സിമന്റിന്റെയും അൾട്രാടെക് സിമിന്റിന്റെയും ഓരോ ഉൽപ്പാദനശാലകളും ഒരു വലിയ എണ്ണസംസ്കരണശാലയും ഇവിടെയുണ്ട്. ഒരു മൃഗശാലയും ചരിത്രപ്രസിദ്ധമായ ക്വില മുബാറകും ഇവിടെ സ്ഥിതിചെയ്യുന്നു. ഉത്തരേന്ത്യയിലെ ഭക്ഷ്യധാന്യ ചന്തയും പരുത്തി ചന്തയുമാണ് ബഠിംഡ. കൂടാതെ ചുറ്റുപാടുമുള്ള പ്രദേശങ്ങളിൽ മുന്തിരിയും വ്യാപകമായി കൃഷി ചെയ്തുവരുന്നു.
## അവലംബം

## പുറത്തേക്കുള്ള കണ്ണികൾ

വർഗ്ഗം:പഞ്ചാബിലെ പട്ടണങ്ങൾ (ഇന്ത്യ)
നാസ്ഡാക്

അമേരിക്കൻ ഐക്യനാടുകളിലെ ഒരു ഓഹരി വിപണി ആണ് **നാസ്ഡാക്** (NASDAQ)(നാഷണൽ അസോസിയേഷന് ഓഫ് സെക്യൂരിറ്റീസ് ഡീലേഴ്സ് ഓട്ടമേററഡ് ക‌ടഷനസ്). ന്യൂയോർക്ക് സ്റ്റോക്ക് എക്സ്ചേഞ്ചിന് പിന്നിൽ ട്രേഡ് ചെയ്യുന്ന ഓഹരികളുടെ വിപണി മൂലധനം അനുസരിച്ച് സ്റ്റോക്ക് എക്സ്ചേഞ്ചുകളുടെ പട്ടികയിൽ ഇത് രണ്ടാം സ്ഥാനത്താണ്. എക്സ്ചേഞ്ച് പ്ലാറ്റ്ഫോം നാസ്ഡാക്ക്, ഇങ്ക്.(Inc.), ഉടമസ്ഥതയിലുള്ളതാണ്, ഇത് നാസ്ഡാക്ക് നോർഡിക് സ്റ്റോക്ക് മാർക്കറ്റ് നെറ്റ്‌വർക്കിന്റെയും യു.എസ് അധിഷ്ഠിത സ്റ്റോക്ക്, ഓപ്‌ഷൻ എക്‌സ്‌ചേഞ്ചുകളുടെയും ഉടമസ്ഥതയിലുള്ളതാണ്.
## ചരിത്രം
### 1971–2000
"നാസ്ഡാക്ക്" തുടക്കത്തിൽ നാഷണൽ അസോസിയേഷൻ ഓഫ് സെക്യൂരിറ്റീസ് ഡീലേഴ്സ് ഓട്ടോമേറ്റഡ് ക്വട്ടേഷനുകളുടെ ചുരുക്കപ്പേരായിരുന്നു.ഇപ്പോൾ ഫിനാൻഷ്യൽ ഇൻഡസ്ട്രി റെഗുലേറ്ററി അതോറിറ്റി (ഫിൻറ) എന്നറിയപ്പെടുന്ന നാഷണൽ അസോസിയേഷൻ ഓഫ് സെക്യൂരിറ്റീസ് ഡീലേഴ്‌സ് (NASD) 1971-ൽ ഇത് സ്ഥാപിച്ചു.1971 ഫെബ്രുവരി 8 ന്, ലോകത്തിലെ ആദ്യത്തെ ഇലക്ട്രോണിക് സ്റ്റോക്ക് മാർക്കറ്റായി നാസ്ഡാക്ക് സ്റ്റോക്ക് മാർക്കറ്റ് പ്രവർത്തനം ആരംഭിച്ചു.ആദ്യം, ഇത് കേവലം ഒരു "ക്വട്ടേഷൻ സമ്പ്രദായം" മാത്രമായിരുന്നു, കൂടാതെ ഇലക്ട്രോണിക് ട്രേഡുകൾ നടത്താനുള്ള മാർഗം നൽകിയിരുന്നില്ല. 
## അവലംബം

വർഗ്ഗം:ഓഹരിവിപണി
ക്വില മുബാറക്

പഞ്ചാബിലെ ബഠിംഡ നഗരത്തിന്റെ മധ്യഭാഗത്തുള്ള ഒരു ചരിത്രസ്മാരകമാണ് **ക്വില മുബാറക് (Qila Mubarak)**.(, , ), AD 90-110 മുതൽ തന്നെ ഈ നഗരം ഇതിന്റെ ഇപ്പോഴുള്ള സ്ഥാനത്തുതന്നെ നിലനിന്നിരുന്നു. ആദ്യമായി ദില്ലി ഭരിച്ച സ്ത്രീയായ റസിയ സുൽത്താന തോൽപ്പിക്കപ്പെട്ടതിനുശേഷം തടവിൽ കിടന്നത് ക്വില മുബാറക്കിലാണ്. ഇതിന്റെ ഭിത്തിയിലെ ഇഷ്ടികകൾ കുശാന കാലത്തോളം പഴക്കമുള്ളതാണ്. 

ബാബർ ആദ്യമായി ഇന്ത്യയിലേക്കു കടന്നുവന്നപ്പോൾ കൊണ്ടുവന്ന പീരങ്കികളിൽ നാലെണ്ണം ഇവിടെ കാണാം.

## അവലംബം

## പുറത്തേക്കുള്ള കണ്ണികൾ

വർഗ്ഗം:ഗസ്നവി സാമ്രാജ്യം
വർഗ്ഗം:പഞ്ചാബിന്റെ ചരിത്രം
വർഗ്ഗം:പഞ്ചാബിലെ കോട്ടകൾ
ചഡ്ഡി ബനിയൻ ഗാങ്ങ്

ഇന്ത്യയിലെ വിവിധ ഭാഗങ്ങളിൽ കണ്ടുവരുന്ന ഒരു സംഘടിത കവർച്ചാ സംഘമാണ് **ചഡ്ഡി ബനിയൻ ഗ്യാങ്** അല്ലെങ്കിൽ **കച്ചാ ബനിയൻ ഗ്യാങ്** എന്നറിയപ്പെടുന്നത്.

## പ്രവർത്തനരീതി

പകൽ മുഴുവൻ പൈജാമയും കുർത്തയും ധരിച്ചോ ലുങ്കിയുടുത്തോ കറങ്ങിനടക്കുന്ന സംഘം ജോലി ചോദിച്ചും ഭിക്ഷയാചിച്ചും കറങ്ങിനടന്ന് ലക്ഷ്യം കണ്ടെത്തി രാത്രികാലങ്ങളിൽ കവർച്ച നടത്തുകയാണ് പതിവ്. സംഘങ്ങളായാണ് ഇവർ ലക്ഷ്യസ്ഥാനങ്ങളിലേക്ക് പോകുന്നത്. അടിവസ്ത്രങ്ങൾ മാത്രമിട്ട് ദേഹമാസകലം എണ്ണയോ കരിഓയിലോ തേച്ച് മുഖംമൂടി അണിഞ്ഞാണ് കവർച്ചനടത്തുക. കൈയിൽ കത്തി, നാടൻ തോക്ക്, മുളകുപൊടി, ചെറു വാൾ, ഇരുമ്പു ദണ്ഡ് തുടങ്ങിയ ആയുധങ്ങളും കയറുമുണ്ടാകും. കവർച്ച സമയത്ത് വീട്ടിലുള്ളവർ ഉണർന്നാൽ അവരെ കെട്ടിയിട്ടാണ് കവർച്ച. ബലം പ്രയോഗിച്ചാൽ വധിക്കും. വീട്ടിലെ ഭക്ഷണം സംഘാംഗങ്ങൾ പങ്കുവെച്ച് കഴിക്കും. കവർച്ചമുതലും ഭക്ഷണവും മുഴുവനായും അവരെടുക്കില്ല. ഒരു പങ്ക് വീട്ടുകാർക്കായി നീക്കിവെക്കൽ ആചാരത്തിന്റെ ഭാഗമാണ്. വീടും നാടുമില്ലാത്ത ഈ സംഘം മഞ്ഞുകാലത്താണ് തങ്ങളുടെ ലക്ഷ്യങ്ങൾ തേടി നഗരങ്ങളുടെ വിവിധ ഭാഗങ്ങളിലത്തെുക. ഒഴിഞ്ഞുകിടക്കുന്ന പ്രദേശത്ത് കുഞ്ഞു കുടിലുകളുണ്ടാക്കിയാണ് താമസിക്കുക.

## ചരിത്രം
നാടോടി ഗോത്രങ്ങളിൽപെട്ട പർദ്ധി സമൂഹമാണ് പരമ്പരാഗതമായി കവർച്ച നടത്തുന്നത്.  പർദ്ധി സമൂഹത്തിൽ നിരവധി ഉപജാതികൾ ഉണ്ട്. ബ്രിട്ടീഷുകാർ ക്രിമിനലുകളായി മുദ്രചാർത്തിയ ഗോത്രങ്ങളിൽ ഒന്നാണ് ഉചല്യ
ഈ സമൂഹത്തെ ബ്രിട്ടീഷുകാർ അവഗണിക്കുകയും 1871ൽ ഇവർക്കെതിരെ ക്രിമിനൽ ട്രൈബ്‌സ് ആക്ട് കൊണ്ടുവരുകയും ചെയ്തിരുന്നു. 1952ൽ നിയമത്തിൽ മാറ്റം വരുത്തി. ഇവരെ നാടോടി ഗോത്രമായി പരിഗണിച്ചു. മഹാരാഷ്്ട്രയിൽ പട്ടികജാതിയിലാണ് ഇവരെ ഉൾപ്പെടുത്തിയിരിക്കുന്നത്. 
ഉത്തരാഖണ്ഡ്, ഉത്തർപ്രദേശ്, മധ്യപ്രദേശ്, രാജസ്ഥാൻ, ആന്ധ്രാപ്രദേശ്‌ എന്നീ സംസ്ഥാനങ്ങളിലാണ് ഇത്തരം സംഘങ്ങൾ സജീവമായി കാണപ്പെടുന്നത്.

## അറസ്റ്റ്

നാടോടികളായതിനാൽ ഇവർ അറസ്റ്റിലാവുന്നത് വളരെ അപൂർവ്വമാണ്.
മഹാരാഷ്ട്രയിലെ ബോറിവാലി പോലീസ് ഇത്തരത്തിലുള്ള ഒരു സംഘത്തെ 2016 ഫെബ്രുവരിയിൽ അറസ്റ്റ് ചെയ്കിരുന്നു.

## ഇതുംകൂടി കാണുക
കാല കച്ചാ ഗ്യാങ്‌

## അവലംബം

വർഗ്ഗം:സംഘടിത കുറ്റകൃത്യങ്ങൾ
വർഗ്ഗം:സംഘടിത കുറ്റകൃത്യങ്ങൾ ഇന്ത്യയിൽ
വർഗ്ഗം:ഏഷ്യയിലെ അധോലോകസംഘങ്ങൾ
ഗവണ്മെന്റ് മ്യൂസിയം ആന്റ് ആർട്ട് ഗാലറി, ചണ്ഡിഗഢ്

ചണ്ഡീഗഢിലെ സെക്ടർ 10 -സിയിൽ റോസ് ഗാർഡനു സമീപം സ്ഥിതിചെയ്യുന്ന ഒരു മ്യൂസിയവും ആർട്ട് ഗാലറിയുമാണ് **ഗവണ്മെന്റ് മ്യൂസിയം ആന്റ് ആർട്ട് ഗാലറി, ചണ്ഡീഗഢ് (Government Museum and Art Gallery, Chandigarh)**.

## ചരിത്രം
1947 ആഗസ്തിൽ ഉണ്ടാക്കിയ 50 മീറ്റർ X 50 മീറ്റർ വിസ്തൃതിയുള്ള ഇതിന്റെ കെട്ടിടം ലാ കോർബൂസിയ ആണു രൂപകൽപ്പന ചെയ്തത്.

## വിഭാഗങ്ങൾ
ഗാലറി കൂടാതെ ഇതിൽ പ്രവർത്തിക്കുന്ന സ്ഥാപനങ്ങൾ താഴെ കൊടുത്തിരിക്കുന്നു.
* ദേശീയ ചരിത്ര മ്യൂസിയം
* ദേശീയ ചിത്രങ്ങളുടെ ശേഖരം
* ചണ്ഡീഗഢ് ആർകിടെക്ചർ മ്യൂസിയം 
ഇവയ്ക്കെല്ലാം പ്രത്യേക വിഭാഗങ്ങളുമുണ്ട്.

ഗാലറി പ്രധാനമായി പ്രദർശിപ്പിക്കുന്നവയിൽ 10000 വസ്തുക്കളിൽ കൂടുതലും ഇന്ത്യക്കാരായ ചിത്രകാരരുടെയും ശിൽപ്പികളുടെയും കലാരൂപങ്ങളാണ്. കൂടെയുള്ള റഫറൻസ് ലൈബ്രറിയിൽ 10000 ത്തോളം മറ്റു മീഡിയകളും ഉണ്ട്. കൂടാതെ രണ്ട് മ്യൂസിയം കടകളും  ഒരു ഭക്ഷണശാലയും ഉണ്ട്.

## അവലംബം

## പുറത്തേക്കുള്ള കണ്ണികൾ

*chdmuseum.nic.in 

വർഗ്ഗം:ഇന്ത്യയിലെ ആർട്ട് ഗാലറികൾ
വർഗ്ഗം:ചണ്ഡീഗഢിലെ കെട്ടിടങ്ങളും നിർമ്മിതികളും
വർഗ്ഗം:ചണ്ഡീഗഢിലെ വിനോദസഞ്ചാരകേന്ദ്രങ്ങൾ
വർഗ്ഗം:ഇന്ത്യയിലെ മ്യൂസിയങ്ങൾ
കാല കച്ചാ ഗ്യാങ്

ഇന്ത്യയിലെ പഞ്ചാബ് സംസ്ഥാനത്തെ സംഘടിത ക്രിമിനൽ സംഘമാണ് **കാല കച്ചാ ഗ്യാങ്**. **കാലെ കച്ഛേ വാലെ, കാലെ കച്ഛേ ഗ്യാങ്** എന്നീ പേരിലും ഈ സംഘം അറിയപ്പെടുന്നുണ്ട്. കൊള്ളയും പിടിച്ചു പറിയും നടത്തുന്ന ഈ സംഘം പിടിക്കപ്പെടാതിരിക്കാനായി പോലീസ് യൂണിഫോമോ കറുത്ത അടിവസ്ത്രങ്ങളോ ധരിച്ചാണ് കുറ്റകൃതൃങ്ങൾ നടത്തുന്നത്. ശരീരത്തിൽ ഗ്രീസ് പോലെയുള്ള എണ്ണകൾ തേച്ചാണ് ഇവർ മോഷണം നടത്തുക.

ഇത്തരത്തിലുള്ള നിരവധി സംഘങ്ങൾ പഞ്ചാബിൽ സജീവമാണ്. ഒറ്റപ്പെട്ട സ്ഥലങ്ങളിൽ താമസിക്കുന്ന കുടുംബങ്ങളെയാണ് ഇത്തരം സംഘങ്ങൾ ലക്ഷ്യമിടുന്നത്. ഭീഷണിപ്പെടുത്തിയും കൊള്ളയടിക്കുകയാണ് ഇവരുടെ രീതി.

2014ൽ മൊഹാലി പോലീസ് ഇത്തരം ഒരു സംഘത്തിന്റെ കവർച്ചാ ശ്രമം പരാജയപ്പെടുത്തിയിരുന്നു. ഒരു ഫാക്ടറി കൊള്ളയടിക്കാനുള്ള ശ്രമത്തിനിടെ 12 അംഗ സംഘത്തെ പോലീസ് അറസ്റ്റ് ചെയ്യുകയായിരുന്നു.

## സംഭവങ്ങൾ

- 2007 മെയിൽ ഇത്തരം ഒരു സംഘം പഞ്ചാബിലെ ലധോവൽ പ്രദേശത്തെ ഒരു കുടുംബത്തെ ആക്രമിച്ച് രണ്ടു പേരെ ബലാൽസംഗം ചെയ്ത്, സ്വർണാഭരണങ്ങളുമായി കടന്നു കളഞ്ഞു. 

- 2007 ജൂണിൽ കാലെ കച്ചേ സംഘം ഒരു കർഷകനെ കൊപ്പെടുത്തി അദ്ദേഹത്തിന്റെ ഭാര്യയുടെ സ്വർണ്ണാഭരണങ്ങൾ തട്ടിയെടുത്തു. 

- 2002 ഒക്ടോബർ 3ന് മോഗയിലെ ഒരു മൃഗ ഡോക്ടറേയും രണ്ടു കുടുംബാംഗങ്ങളേയും ആക്രമിച്ച് കൊള്ള നടത്തി.

## ഇതുംകൂടി കാണുക
കച്ചാ ബനിയൻ ഗ്യാങ്

## അവലംബം

വർഗ്ഗം:സംഘടിത കുറ്റകൃത്യങ്ങൾ ഇന്ത്യയിൽ
വർഗ്ഗം:ഏഷ്യയിലെ അധോലോകസംഘങ്ങൾ‎
ചണ്ഡീഗഢ് കാപിറ്റോൾ കോംപ്ലക്സ്

ചണ്ഡിഗഢ് നഗരത്തിലെ സെക്ടർ 1-ൽ ലെ കൊർബൂസിയെ രൂപകൽപ്പന ചെയ്ത ഒരു യുനസ്കോ ലോക പൈതൃകസ്ഥാനമാണ് **ചണ്ഡീഗഢ് കാപിറ്റോൾ കോംപ്ലക് (Chandigarh Capitol Complex)**.
 100 ഏക്കറിൽ വ്യാപിച്ചു കിടക്കുന്ന ഈ സ്ഥലത്ത് ചണ്ഡിഗഢിലെ ധാരാളം ശില്പ- വാസ്തുവിദ്യകൾ സ്ഥിതിചെയ്യുന്നു. മൂന്നു കെട്ടിടങ്ങളും, മൂന്നു സ്മൃതിമണ്ഡപങ്ങളും ഒരു തടാകവും ഇതിൽ ഉണ്ട്. ഇവിടെയാണ് നിയമസഭ, സെക്രട്ടറിയേറ്റ്,  ഹൈക്കോടതി, ഓപൺ ഹാന്റ് മോന്യുമെന്റ്, ജ്യോമെട്രിക് ഹിൽ, ടവർ ഒഫ് ഷാഡോസ് എന്നിവ ഉള്ളത്.. 2016 ൽ ആണ് ഇത് യുനെസ്കോ ലോക പൈതൃക പട്ടികയിൽ ഇടം നേടിയത് .

## ഇവയും കാണുക
* ഇന്ത്യയിലെ ലോകപൈതൃകസ്ഥലങ്ങളുടെ പട്ടിക
* ലോകപൈതൃക പട്ടികകൾ
* ചണ്ഡിഗഢ് കാപിറ്റോൾ ഇടം
## Gallery

File:Entrance to Chandigarh Capitol Complex, Chandigarh, India.jpg|

File:Open hand monument of Chandigarh, India.jpg|
File:Punjab and Haryana High Court ,Chandigarh Capitol Complex, World Heritage Site.jpg|
File:Punjab and Haryana High Court ,Capitol Complex, World Heritage Site.jpg|
File:Spring season view of Punjab and Haryana High Court , Chandigarh Capitol Complex, Chandigarh.jpg|
File:A view of Open hand monument part of Chandigarh Capitol Complex, World Heritage Site.jpg|

## അവലംബം

വർഗ്ഗം:Le Corbusier buildings in India
വർഗ്ഗം:Government buildings completed in 1953
വർഗ്ഗം:ചണ്ഡീഗഢിലെ വിനോദസഞ്ചാരകേന്ദ്രങ്ങൾ
വർഗ്ഗം:ചണ്ഡീഗഢിലെ കെട്ടിടങ്ങളും നിർമ്മിതികളും
വർഗ്ഗം:ഇന്ത്യയിലെ ലോകപൈതൃകകേന്ദ്രങ്ങൾ
നിക്കി 225

ജപ്പാനിലെ ഓഹരി  വിപണിയുടെ നിലവാരം സൂചിപ്പിക്കുന്ന ഓഹരി സൂചികയാണ്‌ **നിക്കി**.{{Nihongo|**Nikkei 225**|日経平均株価|Nikkei heikin kabuka|日経225} ***Nikkei***, ***Nikkei index***, അഥവാ ***Nikkei Stock Average*** (, , or ) ടോക്യോ സ്റ്റോക്ക് എക്സ്ചേഞ്ചിലെ ഈ സൂചിക 1971 മുതൽ തയ്യാറാക്കൂന്നത് നിഹാൻ കിസായ് ഷിംബുൺ എന്ന പത്രമാണ്. 225 ഓഹരികൾ ഉൾപ്പെടുന്ന സൂചിക തുടങ്ങിയത് 1950-ലാണ്. ടോപിക്സ് (Topix)ആണ് ഇവിടുത്തെ മറ്റൊരു സൂചിക.

## അവലംബം
വർഗ്ഗം:ഓഹരിവിപണി
ഫൂട്സി

ലണ്ടൻ സ്റ്റോക്ക് എക്സ്ചേഞ്ചിലെ ഓഹരി സൂചികയാണ് **എഫ്.ടി.എസ്.ഇ 100 ഇൻഡക്സ്** ചുരുക്കി **ഫൂട്സി** എന്നു വിളിക്കുന്നു. 100 കമ്പനികളെ  ഉൾപെടുത്തി 1984 ജനുവരി 3നു ഇതു തുടങ്ങിയത്.1000 പോയിൻറായിരുനു തുടക്കത്തിലെ മൂല്യം. 
## അവലോകനം
ഇപ്പോൾ ലണ്ടൻ സ്റ്റോക്ക് എക്‌സ്‌ചേഞ്ചിന്റെ പൂർണ്ണ ഉടമസ്ഥതയിലുള്ള ഉപസ്ഥാപനമായ എഫ്.ടി.എസ്.ഇ ഗ്രൂപ്പാണ് സൂചിക പരിപാലിക്കുന്നത്, ഫിനാൻഷ്യൽ ടൈംസിന്റെയും ലണ്ടൻ സ്റ്റോക്ക് എക്‌സ്‌ചേഞ്ചിന്റെയും സംയുക്ത സംരംഭമായാണ് ഇത് ഉത്ഭവിച്ചത്. ഇത് തത്സമയം കണക്കാക്കുകയും മാർക്കറ്റ് തുറക്കുമ്പോൾ ഓരോ സെക്കൻഡിലും പ്രസിദ്ധീകരിക്കുകയും ചെയ്യുന്നു.

എഫ്.ടി.എസ്.ഇ 100 സൂചിക 1984 ജനുവരി 3-ന് സമാരംഭിച്ചു. മാർക്കറ്റ് ക്യാപിറ്റലൈസേഷൻ വെയ്റ്റഡ് എഫ്.ടി.എസ്.ഇ 100 സൂചിക, മിക്ക നിക്ഷേപകരുടെയും പ്രകടന മാനദണ്ഡമായി പ്രൈസ്-വെയ്റ്റഡ് എഫ്ടി30 സൂചികയെ മാറ്റി.

എഫ്.ടി.എസ്.ഇ 100 വിശാലമായ 100 യുകെ കമ്പനികളെ പൂർണ്ണ വിപണി മൂല്യത്തിൽ ഉൾക്കൊള്ളുന്നു.ഒരു കമ്പനിയുടെ മൊത്തം വിപണി മൂല്യം കണക്കാക്കുന്നത് കമ്പനിയുടെ ഓഹരി വില അവർ ഇഷ്യൂ ചെയ്ത മൊത്തം ഷെയറുകളുടെ എണ്ണം കൊണ്ട് ഗുണിച്ചാണ്.എന്നിരുന്നാലും, ഇവയിൽ പലതും അന്തർദേശീയമായി ശ്രദ്ധ കേന്ദ്രീകരിക്കുന്ന കമ്പനികളാണ്: അതിനാൽ യുകെ സമ്പദ്‌വ്യവസ്ഥ എങ്ങനെ മുന്നേറുന്നു എന്നതിന്റെ സൂചകമാണ് ഇത്, ഈ സൂചികയുടെ ചലനങ്ങൾ, പൗണ്ട് സ്റ്റെർലിംഗിന്റെ വിനിമയ നിരക്കിനെ സാരമായി ബാധിക്കുന്നു.യുകെ സമ്പദ്‌വ്യവസ്ഥയുടെ മികച്ച സൂചനയാണ് എഫ്.ടി.എസ്.ഇ 250 സൂചിക, കാരണം അതിൽ അന്താരാഷ്‌ട്ര കമ്പനികളുടെ ഒരു ചെറിയ അനുപാതം അടങ്ങിയിരിക്കുന്നു.

## അവലംബം
വർഗ്ഗം:ഓഹരിവിപണി
അവധിക്കരാർ

ഒരു നിശ്ചിത എണ്ണം ഓഹരി നിശ്ചിത വിലയക്ക് ഭാവിയിൽ ഒരു നിശ്ചിത  സമയത്ത് വാങ്ങിക്കൊളളാമൊന്ന കരാറാണ് ലളിതമായി പറഞ്ഞാൽ **അവധിക്കരാർ** അഥവാ **ഫ്യൂച്ചേഴ്സ്**. കരാർ ചൊയ്യുബോൾ പണം കൊടുക്കോണ്ട.പറഞ്ഞ സമയത്ത് ഓഹരി വില കൂടിയാലും മുൻ നിശ്ചയിച്ച വില കൊടുത്താൽ മതി. സ്റ്റോക്ക് എക്സ്ചേഞ്ച് നിശ്ചയിക്കുന്ന ചില ഓഹരികളുടൊ ഒരു നിശ്ചിത എണ്ണമടങ്ങുന്ന കൂട്ടങ്ങളായി മാത്രമോ ഈ കച്ചവടം നടക്കു.

വർഗ്ഗം:കരാറുകൾ
വർഗ്ഗം:ഓഹരിവിപണി
പഞ്ചാബി ഹിന്ദുക്കൾ

ഇന്ത്യ ഉപഭൂഖണ്ഡത്തിലെ പഞ്ചാബ് മേഖലയിൽ വേരുകളുള്ള ഹിന്ദു മത വിശ്വാസികളെയാണ് **പഞ്ചാബി ഹിന്ദുക്കൾ** എന്നത് കൊണ്ട് വിവക്ഷിക്കുന്നത്. 
പഞ്ചാബ്, ഹരിയാന, ജമ്മു, ചണ്ഡിഗഡ്, ഡൽഹി എന്നിവിടങ്ങളിലാണ് ഇന്ത്യയിൽ പ്രധാനമായും പഞ്ചാബി ഹിന്ദുക്കൾ കേന്ദ്രീകരിച്ചിരിക്കുന്നത്. 
അമേരിക്ക, കാനഡ, ബ്രിട്ടൻ, ഓസ്‌ട്രേലിയ, ന്യൂസിലാൻഡ്, ദുബൈ എന്നിവിടങ്ങളിലേക്കും പഞ്ചാബി ഹിന്ദുക്കൾ കുടിയേറിയിട്ടുണ്ട്. 
പഞ്ചാബിൽ ഇസ്ലാം മതത്തിന്റെ ആഗമനത്തിനും സിഖ് മതത്തിന്റെ ജനനത്തിനും മുൻപ് ചരിത്ര കാലഘട്ടത്തിൽ തന്നെ ഹിന്ദു മതം നിലനിന്നിരുന്നു. 
പ്രമുഖ് സിഖ് നേതാക്കളായ ഗുരു നാനാക്ക്, ബന്ധാ സിങ് ബഹദൂർ, ബായി മതി ദാസ് എന്നിവർ പഞ്ചാബിലെ ഹിന്ദുകുടുംബങ്ങളിൽ ജനിച്ചവരാണ്.
## പഞ്ചാബിലെ ഹിന്ദു വിഭാഗങ്ങൾ
### സനാതന വിശ്വാസികൾ
പഞ്ചാബിലെ ഹിന്ദുക്കളിൽ നല്ലൊരു വിഭാഗവും രാമൻ, കൃഷ്ണൻ, ശിവൻ, വിഷ്ണു, ഹനുമാൻ എന്നിവയെ ആരാധിക്കുന്ന സനാതന വിശ്വാസികളാണ്. കൂട്ടത്തിൽ ഏറ്റവും പ്രശസ്തമായത് ജമ്മുവിലെ വൈഷ്‌ണോ ദേവിയാണ്. ഹനുമാൻ ആരാധന സാധരണയായി ചൊവ്വാഴ്ചകളിലാണ് നടക്കുന്നത്.

## ആര്യ സമാജികൾ

പഞ്ചാബിലെ ഹിന്ദു വിശ്വാസികൾക്കിടയിലെ ഒരു പ്രധാന അവാന്തര വിഭാഗമാണ് ആര്യ സമാജികൾ. സ്വാമി ദയാനന്ദ സരസ്വതി 1875 ഏപ്രിൽ 10 നു സ്ഥാപിച്ച ആര്യസമാജത്തെ പിന്തുടരുന്നവരാണിവർ. പ്രധാനമായും ഹിന്ദുമതത്തിലെ അന്ധവിശ്വാസങ്ങൾക്കും അനാചാരങ്ങൾക്കും എതിരായ പ്രസ്ഥാനമായാണ് ഇതു വളർന്നുവന്നത്.

### ജാതികൾ
പഞ്ചാബിലെ ഹിന്ദുക്കളിലെ ഭൂരിഭാഗവും ബ്രാഹ്മിൺ, അഗർവാൾ, രജ്പുത്, ഖത്താരി, അരോറ, ഭാട്ടിയ, സൈനി സമുദായങ്ങളിൽ നന്നുള്ളവരാണ്.

## പഞ്ചാബിലെ പ്രമുഖരായ ഹിന്ദുക്കൾ

* ഐ കെ ഗുജ്‌റാൾ
* ഗുൽസാരിലാൽ നന്ദ
* കപിൽ ദേവ് 
* ഹർ ഗോവിന്ദ്‌ ഖുരാന
* ലാല ലജ്പത് റായി 
* സുനിൽ ദത്ത് 
* സഞ്ജയ് ദത്ത് 
* കപൂർ കുടുംബം  (ഹിന്ദി സിനിമ വ്യവസായത്തിലെ പ്രമുഖ കുടുംബം)

## വേദിക് പഞ്ചാബ്

യഥാർത്ഥ പഞ്ചാബ് മേഖല ഇപ്പോൾ വിവിധ ഭാഗങ്ങളായി തിരിച്ചിട്ടുണ്ട്. പടിഞ്ഞാറൻ പഞ്ചാബ് ഇപ്പോൾ പാകിസ്താന്റെ ഭാഗമാണ്.

ഋഗ്വേദത്തിൽ പഞ്ചാബിനെ സപ്ത സിന്ദു (ഏഴി നദികൾ) മേഖല എന്നാണ് പരാമർശിക്കുന്നത്.  
പഞ്ചാബിലെ ഏഴു നദികൾ:- 
# സരസ്വതി
# സത്‌ലുജ്
# ബിയാസ് നദി 
# ചെനാബ് 
# രാവി 
# ഝലം നദി 
# സിന്ധു നദി

ഋഗ്വേദം, സകതന്യയുടെ വ്യാകരണം, പാണിനി, യാസ്‌കയുടെ നിരുക്ത, ചക്രസംഹിത, മഹാഭാരതവും ഭഗവദ് ഗീതയും, ഗുണാഢ്യന്റെ ബൃഹദ്കഥ, ബക്ശാലി കൈയെഴുത്ത് പ്രതി എന്നി മഹാസാഹിത്യ ഗ്രന്ഥങ്ങൾ പൂർണമായോ ഭാഗീകമായോ പഞ്ചാബ് മേഖലയിൽ വെച്ച് എഴുതപ്പെട്ടതാണ്.

## അവലംബം

വർഗ്ഗം:ഹൈന്ദവം
വർഗ്ഗം:പഞ്ചാബ്
ഉപയുക്തത

മനുഷ്യന്റെ ആവശ്യങ്ങൾ തൃപ്തിപ്പെടുത്തുന്നതിന് ഒരു സാധനത്തിനോ സേവനത്തിനോ ഉള്ള കഴിവിനെയാണ് അതിന്റെ **ഉപയുക്തത (Utility)** എന്നു പറയുന്നത്. ഉപയുക്തത ഒരു മാനസിക പ്രതിഭാസമാണ്. ഇതു തികച്ചും ആത്മനിഷ്ഠാപരവും വൃത്യസ്തരായ ഉപഭോക്താക്കളിൽ വ്യത്യസ്തവും ആയിരിക്കും. സംതൃപ്തി എന്നത് ഒരു അനുഭൂതി ആകയാൽ ഇതിനൊരു യഥാർത്ഥ മാപിനി ഉണ്ടാക്കുക സാധ്യമല്ല. സാമ്പത്തികശാസ്ത്രജ്ഞർ ഒരു മാപിനി നിർദ്ദേശിച്ചിട്ടുണ്ട്. ഇതിനെ യൂട്ടിൽസ്(utils) എന്ന് പറയുന്നു. ഇത് അനുസരിച്ച് ഒരോ വസ്തുവിൽ നിന്നും ലഭിക്കുന്ന സംതൃപ്തിയെ എത്ര യൂട്ടിൽസ് എന്ന് അളക്കാം.

വർഗ്ഗം:സാമ്പത്തികശാസ്ത്രം
കപൂർത്തല

പഞ്ചാബിലെ ഒരു നഗരമാണ് **കപൂർത്തല (Kapurthala)** () കപൂർത്തല ജില്ലയുടെ ഭരണകേന്ദ്രം ഈ നഗരമാണ്. ബ്രിട്ടീഷ് ഇന്ത്യയുടെ സാമന്തരാജ്യമായിരുന്ന കപൂർത്തല രാജ്യത്തിന്റെ തലസ്ഥാനവും ഈ നഗരമായിരുന്നു. കപൂർത്തല കൊട്ടാരങ്ങളുടെയും ഉദ്യാനങ്ങളുടെയും നഗരമായി അറിയപ്പെടുന്നു. 2011 -ലെ സെൻസസ് പ്രകാരം കപൂർത്തലയാണ് ഇന്ത്യയിലെ ഏറ്റവും ജനസംഖ്യ കുറഞ്ഞ നഗരം.

## അവലംബം

* Kapurthala www.sikh-heritage.co.uk
### Heritage sites
#### Heritage buildings of Kapurthala Heritage city
##### Kapurthala Sainik School

 
File:Kapurthala Sainik School, Punjab, India 01.jpg|
File:Kapurthala Sainik School, Punjab, India 02.jpg|
File:Kapurthala Sainik School, Punjab, India 03.jpg|
File:Entrancd of Kapurthala Sainik School, Punjab, India 04.jpg|
File:Entrancd of Kapurthala Sainik School, Punjab, India 05.jpg|
File:Artwork on bulilding of Kapurthala Sainik School, Punjab, India 06.jpg|

##### Guest house building of Kapurthala
 

File:Guest house building of Kapurthala 01.jpg|
File:Foundation stone of Guest house building of Kapurthala 02.jpg|

##### NAWAB JASSA SINGH AHLUWALIA GOVERNMENT COLLEGE
 

File:NAWAB JASSA SINGH AHLUWALIA GOVERNMENT COLLEGE - KAPURTHALA 01.jpg| 
File:NAWAB JASSA SINGH AHLUWALIA GOVERNMENT COLLEGE - KAPURTHALA 02.jpg|


#### Moorish Mosque of Kapurthala
 

File:Moorish Mosque of Kapurthala in the state of Punjab 01.jpg|
File:Moorish Mosque of Kapurthala in the state of Punjab 03.jpg|
File:Moorish Mosque of Kapurthala in the state of Punjab 04.jpg|
File:Moorish Mosque of Kapurthala in the state of Punjab 05.jpg|
File:Moorish Mosque of Kapurthala in the state of Punjab 06.jpg|
File:Moorish Mosque of Kapurthala in the state of Punjab 07.jpg|



## പുറത്തേക്കുള്ള കണ്ണികൾ

*Kapurthala, a City of Palaces  - www.kapurthala.co.in
*Kapurthala, a City with a Royal Ambiance - www.kapurthalacity.com
*More Information about Kapurthala  - www.kapurthalacity.info
*Kapurthala City, official website  - www.kapurthala.co.in
*Information about Kapurthala city - www.kapurthalaonline.com
*Information about Kapurthala city  - www.kapurthalainfo.com

വർഗ്ഗം:പഞ്ചാബിലെ പട്ടണങ്ങൾ (ഇന്ത്യ)
വർഗ്ഗം:കപൂർത്തല ജില്ല
സ്റ്റോറി സ്റ്റോക്ക്

ഓഹരികളുടൊ വില പല വിധത്തിലാണ് നിശ്ചയിക്കുക .ചില ഓഹരികളുടൊ വില കമ്പനികളുടെ ലാഭത്തിന്റെയും പ്രവർത്തന മികവിന്റെയും അടിസ്ഥാനത്തിലായിരിക്കും. മറ്റു ചിലവയുടെ വില ആ കമ്പനിക്ക് ഭാവിയിൽ ഉണ്ടാകാൻ പോകുന്ന മികവിനെ കുറിച്ചുളള പ്രഖ്യാപനങ്ങളൊയോ  പ്രതീക്ഷകളൊയോ അടിസ്ഥാനപ്പെടുത്തിയായിരിക്കും. രണ്ടാമതു പറഞ്ഞ തരം ഓഹരികളാണ് സ്റ്റോറി സ്റ്റോക്ക്.

വർഗ്ഗം:ഓഹരിവിപണി
അറ്റപരോക്ഷനികുതി

ഒരു സംരംഭകൻ ഗവൺമെന്റിലേക്ക് നൽകിയ പരോക്ഷ നികുതിയും ഗവൺമെന്റിൽ നിന്നും സ്വീകരിച്ച സബ്‌സിഡിയും തമ്മിലുള്ള വ്യത്യാസമാണ് **അറ്റ പരോക്ഷ നികുതി**. ഉൽപ്പാദകരുടെ മേൽ ഉൽപാദനം, ക്രയം, വിക്രയം തുടങ്ങിയവയ്ക്ക് ഗവൺമെൻ്റ് ചുമത്തുന്ന നികുതിയാണ് പരോക്ഷനികുതി. എക്‌സൈസ് ഡ്യൂട്ടി, വിൽപന നികുതി, വിനോദനികുതി ഇവ പരോക്ഷ നികുതിക്ക് ഉദാഹരണങ്ങളാണ്. ഇത് ഗവൺമെന്റിലേക്കുള്ള നിർബന്ധിത മാറ്റങ്ങൾ ആണ് അഥവാ അടവുകൾ ആണ്. അതുപോലെതന്നെ ഗവൺമെന്റിൽനിന്നുള്ള മാറ്റ അടവുകൾ ഉണ്ട്.ഇത് സബ്‌സിഡി രൂപത്തിലാണ് ലഭിക്കുന്നത്.

വർഗ്ഗം:നികുതികൾ
ലേബലിങ്

പാക്കേജിൻ്മേൽ തിരിച്ചറിയാനുള്ള അടയാളം ഉണ്ടാക്കുന്നതാണ് ലേബലിങ്.ഉല്പന്നത്തെപ്പറ്റിയും ഉല്പാദകനെപ്പറ്റിയുമുള്ള വിവരങ്ങൾ ലേബൽ പ്രദാനം ചെയ്യും.ഉല്പന്നത്തിൻ്റേ വിവരങ്ങൾ,ഉപയോഗിക്കുന്ന വിധം
പരമാവധി വില്പനവില തുടങ്ങിയ വിവരങ്ങൾ അതിൽ കാണും.ഉല്പന്നത്തിൻ്റേ ബ്രാൻഡ്,ഗ്രേഡ് എന്നിവ സംബന്ധിച്ച വിവരങ്ങളും അതിൽ ഉണ്ടാകും.ലേബൽ പാക്കേജിൻ്റെ ഒരു ഭാഗമാകാം.അതെല്ലെകിൽ ഉല്പന്നത്തിൻ്മേൽ പതിച്ച ഒരു കടലാസ് കഷ്ണവുമാകാം.ഉപഭോക്താവ് വാങ്ങാൻ ആഗ്രഹിക്കുന്ന ഉല്പന്നത്തേക്കുറിച്ചുള്ള വിവരങ്ങളും അതുകൊണ്ട് അയാൾക്കുള്ള പ്രയോജനവും അറിയിക്കുക എന്നതാണ് ലേബലിൻ്റെ ഉദ്ദേശ്യം.
ദുർഗിയാന ക്ഷേത്രം

ലക്ഷ്മിനാരായണ ക്ഷേത്രം, ദുർഗാതീർത്ഥം, ശീതളക്ഷേത്രം എന്നെല്ലാം അറിയപ്പെടുന്ന **ദുർഗിയാന ക്ഷേത്രം (Durgiana Temple)** അമൃത്‌സറിലെ പ്രസിദ്ധമായ ഒരു ഹൈന്ദവക്ഷേത്രമാണ്. ഹൈന്ദവക്ഷേത്രമാണെങ്കിലും രൂപഘടനയിലും വാസ്തുവിദ്യയിലുമെല്ലാം ഇത് സുവർണ്ണക്ഷേത്രവുമായി നല്ല സാദൃശ്യം പുലർത്തുന്നു.  ഇവിടത്തെ പ്രധാന ദേവതയായ ദുർഗയുടെ പേരിൽ നിന്നാണ് ക്ഷേത്രത്തിന് ഈ പേർ ലഭിച്ചത്. ലക്ഷ്മിയും വിഷ്ണുവും ഇവിടെ ആരാധിക്കപ്പെടുന്ന മറ്റു ദേവതകളാണ്.

160 മീറ്റർ x 130 മീറ്റർ ചതുരാകൃതിയിലുള്ള ഒരു തടാകത്തിന്റെ അകത്തായാാണ് ക്ഷേത്രം നിർമ്മിച്ചിരിക്കുന്നത്. ഒരു പാലം കടന്നു വേണം ക്ഷേത്രത്തിൽ എത്തിച്ചേരാൻ. 16 ആം നൂറ്റാണ്ടിൽ ഉണ്ടാക്കപ്പെട്ട ഈ ക്ഷേത്രം സുവർണ്ണക്ഷേത്രമാതൃകയിൽ 1921-ൽ പുതുക്കിപ്പണിയുകയാണ് ഉണ്ടായത്. 
## ചരിത്രം

സിഖ് സുവർണ്ണക്ഷേത്രത്തിന്റെ വാസ്തുശൈലിയിൽ 1921-ൽ ഗുരു ഹർസായ് മാൽ കപൂർ ഈ ക്ഷേത്രം നിർമ്മിച്ചു  പുതുതായി പണിത ക്ഷേത്രം പണ്ഡിറ്റ് മദൻ മോഹൻ മാളവിയ ഉദ്ഘാടനം ചെയ്തു.

അമൃത്സറിനെ ഒരു വിശുദ്ധ നഗരമായി പ്രഖ്യാപിച്ചിട്ടില്ലെങ്കിലും, ഈ ക്ഷേത്രത്തിനും സുവർണ്ണക്ഷേത്രത്തിനും ചുറ്റും 200 മീറ്റർ (660 അടി) ചുറ്റളവിൽ പുകയില, മദ്യം, മാംസം എന്നിവ വിൽക്കുന്നതിന് നിയന്ത്രണങ്ങൾ പ്രാബല്യത്തിൽ ഉണ്ട്.

## അവലംബം

## അധികവായനയ്ക്ക്
*
*
*
*

## പുറത്തേക്കുള്ള കണ്ണികൾ

*

വർഗ്ഗം:പഞ്ചാബിലെ ആരാധനാലയങ്ങൾ (ഇന്ത്യ)
വർഗ്ഗം:പഞ്ചാബിലെ ഹിന്ദുക്ഷേത്രങ്ങൾ
വർഗ്ഗം:ദുർഗാക്ഷേത്രങ്ങൾ
മാഘി

ഇന്ത്യയെങ്ങും ആഘോഷിക്കുന്ന വിളവെടുപ്പ് ഉൽസവമായ മകരസംക്രാന്തിയ്ക്ക് പഞ്ചാബി ഭാഷയിലുള്ള പേരാണ് **മാഘി (Maghi)**. മാഘമാസത്തിലെ ഒന്നാം തിയതി ഇത് പഞ്ചാബ്, ഹിമാചൽ പ്രദേശ്, ഹരിയാന എന്നിവിടങ്ങളിൽ ആഘോഷിക്കുന്നു. സാംസ്കാരികവും മതപരവുമായ ഈ വിളവെടുപ്പ് ഉൽസവം പുതിയ കാർഷികവർഷത്തിന്റെ ആരംഭമാണ്. 

## അവലംബം

വർഗ്ഗം:പഞ്ചാബി ആഘോഷങ്ങൾ
ഫിനാൻഷ്യൽ സിസ്റ്റം

സമ്പാദിയ്ക്കുന്നവരിൽ നിന്നും വായ്പക്കാരിലേക്ക് വിഭവങ്ങൾ കൈമാറ്റം ചെയ്യുന്നതിനു സൗകര്യം നൽകുന്ന ഒരു കൂട്ടം സ്ഥാപനങ്ങൾ, വിപണികൾ,ഉപകരണങ്ങൾ എന്നിവയെ സൂചിപ്പിക്കുന്ന സംജ്ഞയാണ് 'സമ്പദ്വ്യവസ്ഥ' അഥവ ഫിനാൻഷ്യൽ സിസ്റ്റം.

വർഗ്ഗം:സാമ്പത്തികശാസ്ത്രം
ചോദനം

ഒരു ILinuxചരക്കിനുവേണ്ടി,വിലകൊടുക്കുവാനുള്ള കഴിവും സന്നദ്ധതയും ഒത്തുചേർന്നുള്ള ആഗ്രഹമാണ് ചോദനം.ഒരു PC,IM,AOL,G_SUIT,Icloud,Imac '+'സാധനത്തിനോടുള്ള ആഗ്രഹവും അതിനു പിന്നിൽ അതിനു വില കൊടുക്കുവാനുള്ള കഴിവും സന്നദ്ധതയും ഉണ്ടെന്നാൽ മാത്രമേ അതു ചോദനമാകുകയുള്ളു.ഒരു നിർദ്ദിഷ്ട കാലയളവിൽ ഒരു ചരക്കിൻ്റെ പരിമാണത്തെ ആ ചരക്കിൻ്റെ ചോദനം എന്നുപറയുന്നു.ഒരു ചരക്കിൻ്റെ ചോദനം എപ്പോഴും അതിൻ്റെ വിലയുമായി ബന്ധപ്പെട്ടിരിക്കും.സാധാരണയായി ,കുറഞ്ഞവിലയ്ക്ക് കൂടുതൽ ചോദനം ചെയ്യപ്പെടുകയും ചെയ്യുന്നു,കൂടിയ വിലയിൽ കുറച്ച് ചോദനം ചെയ്യപ്പെടുകയും ചെയ്യുന്നു.

വർഗ്ഗം:ചോദനം
ഗാന്ധി ഭവൻ, ചണ്ഡിഗഢ്

ചണ്ഡിഗഢിലെ ഒരു മുഖ്യാകർഷണമാണ് ഗാന്ധിഭവൻ. ഗാന്ധിജിയെക്കുറിച്ചുള്ള പഠനങ്ങൾക്കായി ഉള്ളതാണ് ഈ കേന്ദ്രം. ലെ കോർബൂസിയെയുടെ കസിൻ ആയ പിയറി ഷാനറ്റ് ആണ് ഇത് രൂപകൽപ്പന ചെയ്തത്.

## രൂപകൽപ്പന
ഒരു തടാകത്തിന്റെ മധ്യത്തിൽ ഉള്ള ഒരു ഓഡിറ്റോറിയം ആയിട്ടാണ് ഈ കേന്ദ്രം രൂപകൽപ്പന ചെയ്തിട്ടുള്ളത്. ശിൽപ്പിയുടെ ഒരു ചിത്രമാണ് സന്ദർശകരെ വരവേൽക്കുന്നത്. ഗാന്ധിജിയുടെ വാക്കുകളായ *സത്യമാണ് ദൈവം* എന്നത് പ്രവേശനകവാടത്തിൽ രേഖപ്പെടുത്തിയിട്ടുണ്ട്. ഗാന്ധിജിയുടെ കൃതികളുടെ വിപുലമായ ഒരു ശേഖരം ഇവിടെയുണ്ട്.

## അവലംബം
പഞ്ചാബികൾ

**പഞ്ചാബികൾ **അല്ലെങ്കിൽ **പഞ്ചാബി ജനങ്ങൾ ** പഞ്ചാബിൽ നിന്നും ഉടലെടുത്ത ഇന്ഡോ ആര്യൻ ജനതയാണ്. ഈ ജനവിഭാഗം പാകിസ്താനിലും, ഇന്ത്യയിലുമായി കാണപ്പെടുന്നു. പഞ്ചാബ് പൊതുവായി ലാന്റ് ഓഫ് ഫൈവ് വാട്ടേഴ്സ് എന്ന് അറിയപ്പെടുന്നു. ടർക്കോ പേർഷ്യൻ ചക്രവർത്തിമാരായിരുന്നു  പഞ്ചാബിനെ ഇന്ത്യയ്ക്കും, മറ്റു മുഗൾ ചക്രവർത്തിമാർക്കും പരിചയപ്പെടുത്തുന്നത്.
പഞ്ചാബ് പാകിസ്താനിലേയും, ഇന്ത്യയിലേയും, റൊട്ടി പാത്രം എന്ന് അറിയപ്പെടുന്നു.

വ്യത്യസ്ത ഗോത്രങ്ങളും, മതങ്ങളും, ആവാസവ്യവസ്ഥകളുമന്ന്യ പഞ്ചാബി എന്ന പൊതുവായ സ്വത്വം  വന്നത് പതിനെട്ടാം നൂറ്റാണ്ടോടുകൂടിയായിരുന്നു.
പക്ഷേ നരവംശ സംസ്കാരത്തെക്കുറിച്ച് പഠിക്കുന്ന ശാസ്ത്രശാഖയിൽ ഇങ്ങനെയൊരു സംസ്കാരത്തെക്കുറിച്ച് പ്രതിപാദിക്കുന്നതേയില്ല. പക്ഷേ പഞ്ചാബിൽ വളർന്നുവന്ന എല്ലാത്തിനും വർഷങ്ങളുടെ പഴക്കമുണ്ടായിരുന്നു.

പാരമ്പര്യമായി പഞ്ചാബിന്റെ വ്യക്തിത്വം നിലനിൽക്കുന്നത് അവരുടെ ഭാഷയിലും സംസ്കാരത്തിലും ഭൂഘടനയിലുമാണ്. അത് ചരിത്രത്തിൽനിന്നും, മതത്തിൽ നിന്നും, വ്യത്യസ്തമാണ്. പഞ്ചാബിലെ എല്ലായിടങ്ങളിലും പഞ്ചാബിയാണ് മാതൃഭാഷ.
ഏകീകരണവും, ഒത്തുചേരലും പഞ്ചാബിന്റെ സംസ്കാരത്തിന്റെ പ്രധാന ഭാഗങ്ങളാണ്. എല്ലാ പഞ്ചാബികളും, സ്വന്തം സാംസ്കാരിക ചുറ്റുപാടുകളെ കൈമാറ്റം ചെയ്യാറുണ്ട്.

ചരിത്രപരമായി പഞ്ചാബികൾ ഒത്തുചേരുന്ന ഒരു കൂട്ടമായിരുന്നു, ബർദാരി എന്ന പേരിൽ അവരെ വിജിച്ചിരുന്നു, ഓരോ വ്യക്തിയും ഓരോ ഗോത്രത്തിൽ ചേരണം. എങ്ങനെയിരുന്നാലും, പഞ്ചാബിന്റെ സംസ്കാരം ഒരു തായ്‌വേരുകളുമില്ലാത്ത തനിമയാർന്ന കുറേയധികം ഗോത്രങ്ങളടങ്ങിയതാണ്. പക്ഷേ കാലത്തിന്റെ പോക്കിൽ ഓരോ ഗോത്രവും അതിന്റെ ഘടനയിൽ മാറ്റം വരുത്തി കൂടുതൽ അടുത്തിട്ടുണ്ട്, രോഗലക്ഷണങ്ങളെ ചികിത്സിച്ചാൽ പോര മനുഷ്യന്റെ ശാരീരികവും മാനസികവും സാമൂഹികവുമായ ഘടകങ്ങളെ പരിഗണിക്കണം എന്ന ചിന്താഗതിയെ നിലനിർത്തുന്ന സമുഹമായി.അതുകൊണ്ടാണ് പരസ്പരാശ്രയത്വവും സാമൂഹ്യ സ്വത്വത്തെ നിർമ്മിച്ചെടുത്തതും.

## Notes

## References

വർഗ്ഗം:പഞ്ചാബി സംസ്കാരം
വർഗ്ഗം:പഞ്ചാബിൽ നിന്നുള്ള വ്യക്തികൾ